Kontzertua: John Primer & The Real Deal Blues Band BERTAN BEHERA\nData:2020/11/22 - 2020/11/22\nAzaroaren 22rako Muxikebarrin programatuta zegoen John Primer & The Real Deal Blues Banden blues kontzertua bertan behera geratu da antolakuntzarenak ez diren arrazoiak direla eta.\nArtistaren kontratazio bulegoak horren berri eman du gaur bertan, eta, Getxoko saioaz gain, Espainiako birako gainerako kontzertuak ere bertan behera geratu dira, azken egunetako osasun-egoeraren gaizkiagotzea dela eta. Halaber, bulegotik jakinarazi dutenez, momentuz ezin da bira berri bat programatzeko datak zehaztu.\nIkuskizunerako sarrerak txartelaz erosi dituztenei laster itzuliko zaie dirua ezer ere egin gabe.\nEskudiruz ordaindu dutenak Muxikebarriko txarteldegira joan beharko dira urriaren 26tik aurrera dirua eskatzeko. Txarteldegia zabalik egongo da astelehenetik ostiralera honako ordutegi honetan: 10:00-13:00 / 17:30-19:30.


Eguneroko eta gertuko euskara\nBi dira AEK euskaltegien bereizgarri nagusiak: hizkuntzaren erabileran oinarritutako ikasketa metodologia eta 100 euskaltegitik gorako sarea osatzea Euskal Herri osoan zehar.\nEuskara ikastea zaila den uste okerra askoren artean zabalduta dagoen arren, urtetan lan egin du AEK-k hori aldatzeko. Hortik dator lantzen dihardugun marka posizionamendua: Euskara praktikoa.\nEuskara ikasi nahi duten herritarrek, bestalde, gertutasuna bilatzen dute: euskara ikasteko bideari ekiteko abiapuntu izango duten euskaltegia eta bidelagun izango duten irakaslea. Eskari horri erantzuten dio azken matrikulazio kanpainako sorkuntza estrategiak: ikasi euskara, bidelagun onenarekin.\nEstrategia eta sormena\nKomunikazio estrategikoan prestatutako agentzia behar zuen AEK-k. Euskaraz, gazteleraz zein frantsesez ideia kreatiboak landuko zituena. Urte osoko beharrizan komunikatiboak asetu izan dizkiogu; kanpaina zehatzak, euskaltegien dekorazioa, euskara erakusteko erabiltzen diren euskarri didaktikoak eta abar luze bat.\nBaina, batez ere, bi kanpaina handi burutu izan ditugu AEKrentzat; matrikulazio kanpainak eta Korrika.\nMatrikulazio kanpainak sustatzeko publizitatea\nAzken urteetan AEK-ren matrikulazio kanpainen xede-taldea definitu, estrategia eraginkorrena prestatu, ideia kreatiboa sortu eta horren araberako euskarriak planteatu ditugu. Euskal Herri osoan hedatzen den kanpaina honek bi epealdi ezberdin ditu: iraileko euskaltegien matrikulazio kanpaina nagusia eta udako barnetegian matrikulazio kanpaina.\nMatrikulazio kanpaina euskara ikastea erabaki dutenei zuzendua dago; besterik litzateke euskara ikastera sustatzeko kanpaina izatea. Beraz, xede-talde horrek eskatzen duena ikertu eta kontuan harturik AEK-k ikasle potentzial horiei eskaini ahal dien onena zer den eta nola komunikatu asmatzea da Sorland osatzen dugunon lana.\nAEK “Euskara praktikoa” goiburuarekin posizionatzeko marka lanketa hasi genuenean, hizkuntzaren erabileran oinarrituta dagoen metodologia hartu genuen ardatz matrikulazio kanpainatan ere. Sormen estrategia horrekin, hitzezko komunikazioari loturik dauden kontzeptu bisualak landu genituen; hala nola, postitak, mikrofonoak edo aurikularrak.\nAEK-ren marka posizionamendua lantzeari utzi gabe, azken urteetan gehiago fokatu dugu AEK euskaltegien matrikulazio kanpaina; aurretik, euskara ikasleen motibazioak eta eskariak aztertzeko ikerketa espezifikoa eginez.\nErabileran oinarrituriko metodologiaz gainera, AEK-k badu euskara ikasleek bilatzen dutenari erantzuteko bereizgarri lehiakor bat: gertutasuna. 100 euskaltegitik gorako eta ehunka irakasleko sarea osatzen dute AEK euskaltegiek Euskal Herri osoan. Hortik edozein euskara ikasleri egin diezaiokeen balio eskaintza: lan egiten duzun lekuan egiten duzula edo bizi zaren lekuan bizi zarela, beti izango duzu gertu AEK euskaltegi bat, baita eguneroko abiapuntu horretatik euskara nahi edo behar duzun mailaraino ikasten lagunduko dizun irakaslea ere.\nAzken matrikulazio kanpainarako ideia kreatiboa lantzeko, bi ardatz hartu ditugu sorkuntza estrategia moduan: AEK osatzen duten irakasleek ikasleari eskaintzen dioten gertutasun humanoa, batetik, eta, bestetik, bidearen metafora, euskararen ikasketa prozesua irudikatuz.\nBidearen metaforari tiraka sortu genuen kontzeptu nagusia: sidekarra. Eta AEK-ren izaerari loturik sidekar horrek bizikleta behar zuen: bizidekarra.\nAEK-ren irakaslea ikasle bakoitzaren ondo-ondoan doa ikasleari bere bidean lagunduz, bere ahaleginak eta lorpenak partekatuz. Eta, hortik kanpainaren eslogana: Ikasi euskara, bidelagunik onenarekin.\nIkasle bakoitzak bere bidea egin behar du, noski, euskara ikasteko motibazioak bat baino gehiago baitira. Beste era batera esanda, ikasle bakoitzak bere abiapuntua eta helburua ditu. Hala bada, ideia nagusia garatuz, mezua segmentatu dugu euskarri digitaletan.\nIkasleak euskara ikasteko egin behar duen bidea eta AEK-ko irakasleek eskaintzen dioten gertutasuna. Hortik sortu zen mezu nagusia: ikasi euskara, bidelagun onenarekin.\nEuskara bultzatzeko komunikazioa\nKorrika, berriz euskararen alde egiten den kanpaina handienetakoa, beharbada zirraragarriena. 500.000 lagun euskaren alde batzea lortu du Korrikak.\nUrte bete eta erdiko iraupena duen kanpaina da. Guk, zenbait ediziotan zuzendu dugun lana. Norentzako zer esan behar den eta zer lortzeko esan behar den erabakitzetik hasi behar da. Mezu hau urte horretan AEK-k gizarteratu nahi duen ideiarekin lotuta doa.\nZehaztasunetik abiatu izan gara beti, ideia nagusiak hitz gutxitan eta gako bisualekin bideratuz, denboran luzatuko den eta hainbat euskarri izango dituen kanpainaren ideia kreatiboaren kontzeptua zein izango den jasota, aplikazio nagusiak diseinatzera eta markaren erabilera irizpideen eskuliburua sortzera pasako gara.\nUrte eta erdi jarraian komunikatzen, edizio bakoitzean harrigarriagoak izaten saiatzen.


AEBetako Seattle hiriak isuna jarriko dio zaborretan organikoa nahasten duenari - Zero zabor\nHasiera » Amerika » AEBetako Seattle hiriak isuna jarriko dio zaborretan organikoa nahasten duenari\nAtalak: Amerika, Udalak\nGaikako hondakin bilketa Seattlen. (Argazkia: Komonews)\n[Pello Zubiria Kamino] Associated Press agentziak zabaldu duenez, AEBetan Seattle hiriak (635.000 biztanle) legez debekatu du zaborretan organikoa nahasirik botatzea eta urte berriarekin hasiko da isunak ezartzen debekua betetzen ez dutenei. Oregon Live egunkari elektronikoan irakur daitezke xehetasunak:”Seattle to fine residents who don’t compost food waste“.\nSeattleko udalean hondakinez okupatzen diren zerbitzuek kalkulatu dute herritarrek lagatzen dituzten hondakinetan heren bat eta erdia arteko kopurua organikoz osatuta dagoela. 2015rako %60ko birziklatze tasara iristea dauka helburu Seattlek eta organikoa onduta 38.000 tona konpost eskuratzea. Horretara iristeko, urtarriletik aurrera udal zerbitzuek kontrolatuko dituzte hondakinen edukiontziak eta horietan zabor nahasien artean %10 baino gehiago organiko aurkitzen baldin badute automatikoki isuna ezarriko da.\nSeattle ez da horrelako neurriak hartu dituen lehen hiria Estatu Batuetan. San Franciscok aspalditik dauka organikoa zaborrekin nahastea debekatuta. Berrikitan Euskal Herrian ibili da San Franciscoko udalean Zero Zabor estrategia koordinatzen duen Jack Macy San Frantziskoko Zero Zabor arduraduna, (ikusi lotura erabiliz Berriak egindako elkarrizketa). Seattleren kasuan, Associated Press agentziak azaldu duenez, “Hondakinen Zerbitzuak udalari eskatu dio aztertzeko isunak jartzea, erakundea ez delako iristen ari birziklatzeko eta konpostatzeko helburuetara. Udalbatzak 9 baiezkoz eta kontrako boto bakar bat gabe onartu du erabakia. Aldaketak ez zuen eskatzen eztabaida publikorik.”


Nekazaritza Sailak iberiar produktuen kalitateari buruzko arau berria aurkeztu du | Consumer\nNekazaritza Sailak iberiar produktuen kalitateari buruzko arau berria aurkeztu du\nKontsumitzaileari informazio argia eta gardena ematea da lortu nahi den helburuetako bat.\nElena Espinosa Nekazaritza, Arrantza eta Elikadura ministroak atzo aurkeztu zuen Eusko Jaurlaritzak joan den azaroaren 2an onartu zuen haragiaren, urdaiazpikoaren, paletaren eta solomo iberikoaren kanaberaren kalitateari buruzko arau berria. Ministerioaren egoitzan egindako ekitaldi batean, Espinosak nabarmendu zuen beharrezkoa zela horrelako araudi bat, kontsumitzaileak produktu horien eskaria handitzen zuelako, «kalitate handiagoa eskatzen duelako eta beste faktore batzuez arduratzen delako, hala nola animalien ekoizpenaz, eta elaborazioa ingurumenarekin bateragarria delako».\nIldo horretatik, ministroak adierazi zuen arauak ezartzen dituela haragi freskoak eta produktu iberikoek merkaturatzeko izan behar dituzten kalitate-ezaugarriak, izen hori erabili ahal izateko. Horrekin, kontsumitzaileari informazio argia eta gardena eman nahi zaio, «bere interesei erantzungo dien aukera egoki bat egin dezan, merkatuak eskaintzen dituen produktuen gama bereiziz», esan zuen ministroak.\nArauak irizpide zorrotzagoak ezartzen ditu urdaiazpikoa, paleta eta solomo iberikoko kanabera egiteko, eta sendatze-aldiak handitzen ditu. Beraz, urdaiazpikoentzat 500 eta 660 egun bitartekoa izango da, eta paletentzat 300 eta 330 egun bitartekoa, fresko dauden piezen pisuaren arabera. Solomoen kasuan, gutxieneko aldia 80 egunekoa izanen da.\nTrazabilitatea jatorritik eta ekoizpen- eta merkaturatze-kate osoan zehar ere eskatzen da, produktuen etiketetan agertzen diren izendapenak egiazkoak direla bermatzeko. Era berean, araudiak operadore guztien autokontrolerako sistema bat ezartzen du, abeltzaintzaren arloko ikuskapen entitateek eta industria arloko ziurtapen entitateek egindako kanpoko kontrola barne.\narantzatsu ministra-eu nueva norma de calidad-eu objetivos-eu productos ibéricos-eu


Hautserri: Madrilen aurrean benetako batasuna sortzeko deia egin dio soberanismoak EAJri\nMadrilen aurrean benetako batasuna sortzeko deia egin dio soberanismoak EAJri\nEzker Abertzalearen, Eusko Alkartasunaren eta Alternatibaren iritziz, PSOEk eta PPk bultzaturiko espainiar Konstituzioaren erreforma Estatu espainiarra murgilduta dagoen krisi sistema sakonaren ispilu baino ez da. Beste estatu batzuen moduan pairatzen duen krisialdi ekonomiko bortitzak ez du Estatu espainiarrak bizi duen sistema krisi sakona, krisi politiko latza, ezkutatzen. Gaur gaurkoaz Estatu espainiarrak ez du gaitasunik langile klaseari eskubiderik bermatzeko ez eta demokrazia gehiago eskatzen duten herritarrei aterabiderik eskaintzeko. Era berean, dagozkigun eskubideak urratuak dauzkagun nazio gatibuoi, inolako alternatibarik eskaintzako ezgaia da.\nEredu krisi sakon batean murgildurik dagoen Estatu espainiar bat daukagu aurrez aurre, krisi instituzional, demokratiko eta ekonomiko sakoen murgilduriko estatua. Eskubideak eta askatasunak gehiago murriztuz egin dio aurre Estatuak krisialdi honi, krisialdi ekonomikoaren zama eta ardura langile klasearen bizkar gainean kokatu duen bitartean.\nOrain PSOEk eta PPk Konstituzioa aldatu nahi dute. Bi aste eskasetan, beste indar politikoekin oinarrizko akordioetara iristeko saiakerarik burutu gabe eta bereziki, herritarrei galdetu gabe, Estatuko bi alderdi politiko nagusiek euskal jendartearen borondatearen eta etorkizuna erabakitzeko eskubidearen bahiketaren ikurra den totem ukiezin eta aldaezina den Konstituzioa erreformatu nahi dute. Horrela, merkatuen diktaduren ondorioz, gure herriarentzako egiazko demokrazia baten ukazioaren oinarria mugiezina dena aldatua izango bi aste eskasetan.\nOngizate Estatuaren erabateko desegituraketa prozesuan sakontzea dakar defizit publikoaren inguruko Konstituzioaren erreforma honek. PNVren babesari esker onartu ziren lan eta pentsio erreformek dagoeneko ia akabatua zuten Ongizate Estatuari eraso zuzena da. Eredu neoliberalaren inposatze konstituzionala dakar erreforma honek. Era berean, politika publikoak garatzeko instituzioen gaitasuna are gehiago murriztuko da. Zer esanik ez dagoeneko baldintzaturik diren Gasteiz eta Iruñeko instituzioen politika publikoei dagokienez.\nHorrela bada, premiazkoa da burujabetza politiko eta ekonomiko osoko euskal esparru bat eraikitzeko indarrak metatzea; aberastasunaren banaketa justuan oinarrituriko eredu sozial bat bermatuko duten aurrekontu politika eta politika fiskalei ekitea bermatuko duen esparrua. Euskal Herrian badaude horretarako baldintza politiko, sozial eta ekonomiko nahikoak.\nPremiazkoa da ere demokrazia errealeko esparru bat eraikitzea; eskubide osoko esparru bat non herritarren borondate askea izango den erabaki politiko eta ekonomikoen oinarria. Demokraziara eramango gaituen egiazko trantsizio baten beharra du Euskal Herriak.\nEuskal Herriak garai historikoa bizi du, duela hainbat hamarkadetatik pairatzen dugun gatazka politiko eta armatuaren konponbide definitiboaren atarian gaude. Momentu historiko honek ausardia eskatzen du. Garai honek interes alderdikoiak alde batera uzteko exijitzen du. Herri bezala pentsatu eta Madrilen herri honen existentzia zein gizon eta emakumeon libre erabakitzeko eskubidea aldarrikatzeko momentua da. Argi dugu, herri bezala eta erantzukizunez jarduteko garaia da hau. Ez da Madrilekin paktuak egiteko garaia, Euskal Herrian akordioetara iristeko garaia da, gero Madrilen Herri gisa negoziatu ahal izateko.\nPSOEk eta PPk planteatzen duten 1978ko Konstituzioaren erreformak balio handiago bat ematen dio herri bezala dagozkigun eskubideen defentsarako aliantza bat osatzeko Ezker Abertzaleak, Eusko Alkartasunak eta Alternatibak eginiko proposamenari. Demokrazia, onarpena eta eskubideak exijitzeko ahotsak eta borondateak batzeko garaia da.\nHorregatik, autodeterminazio eskubidearen defentsa ezin dela ikuspuntu electoral soiletik egin deritzogu. Gure nazio eskubideen defentsak Madrilera herri bezala joatea eta jarduteak exijitzen du, ez bakoitza bere albotik. Euskal Herriaren gehiengoaren aldarrikapen zilegi eta demokratikoei Estatu espainiarrak ematen dien ezezko iraunkorrari ezin zaio aldebakarreko planteamendu alderdikoiekin erantzun. Momentuak Herri erantzun herritar bat exijitzen du.\nHorregatik gaurkoan, berriro ere, deia luzatzen diogu Euzko Alderdi Jeltzaleari gure herriaren etorkizunari aterik itxi ez diezaion. Herri interesen defentsa bateraturako deia luzatzen diogu. Moncloako maizterrarekin tratu txikietan haritu beharrean eta Espainiako gobernuan egongo den alderdiak ezarri nahiko dituen neurri antisozialek aurrera egin dezaten babesa eman beharrean, herri ikuspegia lehenesteko deia luzatzen diogu. Hausnarketa eskuzabal eta anbiziosoa egiteko deia egiten diogu, berau Herri ikuspegiz eta interes politiko zehatzetatik kanpo egiteko deia luzatzen diogu. Euskal jendarteak eta bizi dugun momentu erabakigarriak horrela eskatzen du.\nPublicado por Soraluzeko Eusko Alkartasuna en 11:01


Fernando Remacha kontserbatorioa finantzatzeko akordioa adostu dute Hezkuntzak eta Tuterako Udalak - Fernando Remacha kontserbatorioa finantzatzeko akordioa adostu dute Hezkuntzak eta Tuterako Udalak - Dpto - Educación\nFernando Remacha kontserbatorioa finantzatzeko akordioa adostu dute Hezkuntzak eta Tuterako Udalak\nFernando Remacha kontserbatorioa finantzatzeko akordioa adostu dute Hezkuntzak eta Tuterako Udalak - Fernando Remacha kontserbatorioa finantzatzeko akordioa adostu dute Hezkuntzak eta Tuterako Udalak - Dpto\nangle-left Fernando Remacha kontserbatorioa finantzatzeko akordioa adostu dute Hezkuntzak eta Tuterako Udalak\nFernando Remacha kontserbatorio profesionalaren kudeaketarako eta finantzaziorako akordioak 370.330 euroko aurrekontua jasotzen du\nHezkuntza, Udalak, Kontserbatorioa eta Guraso elkarteko ordezkariak\nAdostutako akordioak Kontserbatorioan finantzazioa bermatzen du 2020ra arte eta hileon eramango da Gobernu kontseilura. Hainbat urtetarako finantzazio akordioak 370.330,84 euroko urteko diru-kopurua aurreikusten du. Ekainean pasako da gobernu kontseilutik behin betiko onartzeko.\nHezkuntza departamentuan elkartu dira gaur Maria Solana kontseilaria eta Hezkuntza zuzendari orokor Roberto Perez, aldetik batetik, eta Eneko Larrarte Tuterako alkate eta Silvia Cepas hezkuntza zinegotzia, bestetik. Eurekin izan dira Diego Ramírez eta Raquel Huarte Del Barrio Kontserbatorioko zuzendari eta idazkaria, hurrenez hurren, eta Enrique Hernández y Luis Santiago Fernández guraso elkartearen izenean.\nNegoziazioan parte hartu duten bi aldeek aitortu dute, prozesu luze eta konplexua izan dela, lan handia egin behar izan baita Kontserbatorioaren beraren kontuak argitzeko eta zehazteko. Izan ere, Kontserbatorioaren eta Musika Eskolaren gastuen kudeaketa Udalaren ardura dira eta ezinbestekoa izan da kontabilitate-ahalegina egitea Kontserbatorioaren benetako inbertsioa kalkulatu ahal izateko. Lortutako akordioak Kontserbatorioaren kudeaketarako Udalaren elkarlan-baldintzak zehazten ditu, batetik, 2017-2020 urte arteko finantzazioa eta kudeaketa ona bermatzeko, eta bestetik estatuko lege basikoak ezartzen dituen espezialitateak sustatzeko Udaletik.\nEra berean, akordioak diru-partida berriak jasotzen ditu ikuspegi pedagogikoa aintzat hartuz Kontserbatorio Profesionalaren garapena sustatzeko, hala nola, Master-Classen eta kontzertuen finantzazioa eta musika-tresnen mantenu eta konponketa gauzatzeko. Halaber, ikastetxearen beraren hazkundea modu orekatuan egin dadin azpimarratu da, epe ertainera musika-tresna guztiek lekua izan dezaten.\nFinantzazio gastua 420001-42440-4609-322503 diru-partida nominatiboa izango da Nafarroako aurrekontuetan. “Udal Musika Kontserbatorioaren funtzionamendurako Hitzarmena Tuterako Udalarekin” partida urtea bi alditan ordainduko da, urtarriletik ekainera bata eta uztailetik abendura, bestea.\nBalioan jarritako akordioa\nSolana kontseilariak bi erakundeen artean hainbat hilabetetan egindako lana goraipatu du eta “zenbakiak argitzeagatik, gauzak ordenatzeagatik egindako esfortzua azpimarratu du bai irakasleen lana finkatzeko baita zuzendaritzaren eta familien lanagatik; izan ere, akordioak kalitatea eta segurtasuna bermatzen du datozen lau urteotako garapenean, baina ez bakarrik, asmoa elkarlanean jarraitzekoa baita”.\nTuterako alkate Eneko Larrartek, bestalde, gogoratu du, adostutako soluzioa urteetan Guraso Elkarteak eta Kontserbatorioak egindako aldarrikapenei esker lortu dela. Eskertu egin du “Hezkuntza departamentuak elkarlanerako izan duen prestutasuna" eta akordioak Tuterako herriarentzat duen garrantzia azpimarratu du. Ildo horretan, Silvia Cepas hezkuntza zinegotziak esan du, “egindako esfortzuak balio izan duela, onurak egiten direlako lan baldintzetan bai, baina baita pedagogikoki eta, oro har, funtzionamendu aldetik”.\nGuraso elkarteko ordezkariak ere izan dira gaur Hezkuntza departamentuan eta adierazi dute, “urte luzez bizi izandako ziurgabetasuna argitzera datorrela adostutakoa: “urteetako borroka izan da, baina pena merezi izan du eta oso pozik eta eskertutako gaude emaitzarekin. Aurrerantzean Guraso elkarteari dagokion benetako eginkizunetan aritzeko aukera izango dugu eta Kontserbatorioarekin kolaboratzen jarraituko dugu ahal dugun guztian”.\nAzkenik, Kontserbatorioko zuzendaritzatik adierazi dute “lortutako akordioa ez dela ezeren amaieran, baizik eta hasiera, gure zentroak hasiera berri bati ekin baitio eta Departamentuarekiko etorkizuneko harremanetan”.


Galiziara begira – Zumaiako Telmo Deun Arraun Elkartea\nPosted by\t 2016(e)ko uztailak 19 Leave a comment on Galiziara begira\nJoan zen joan aurreko asteburua ere, eta Telmo Deunek berriro ere ez zuen zortea lagun izan itsasoko estropadan. Getxon, kale zozketan joan zitzaizkion emaitza ona ateratzeko aukera guztiak, duela bi igande Donostian gertatu zen bezala, eta aurrekoan Zierbenan bezala. Azkena egin zuen Getxon ere, Donostian bezala.\nEta nola Portugalete, mailari eusteko aurkari zuzena, zortez dabilen kale zozketetan, beste hiru puntu gehiago sartu zizkion Telmo Deuni San Miguel ligako sailkapenean. Orain, 10 puntukoa da aldea bizkaitarren alde, zazpi estropada jokatu eta gero.\nGaliziara begira daude orain gure arraunlariak. Asteburuan, hantxe izango dira ligako bi estropadak, eta ea zorte ona azaltzen den sorginen lurralde horretan, beharra badago eta. Bestela, taldea bere esku dagoen guztia ari da egiten, eta ezin zaie gehiago eskatu arraunlariei.\nZumaia Bk ere bi estropada izan zituen asteburuan, eta batean eta bestean zazpigarren egin zuen. Sailkapenean, bosgarren daude gure harrobiko arraunlaiak. Nabarmendu beharra dago 15 urteko patroiak egin zuela debuta asteburuan zumaiarrekin: Alex Arribasek. Hurrengo larunbatean, Mundakan daukate estropada, eta igandean, Sestaon.\nBeteranoak Plentzian aritu ziren larunbatean, eta bosgarren egin zuten. Sailkapenean laugarren daude. Hurrengo larunbatean San Vicente de la Barqueran (Espainia) dute ligako estropada.\nPosted by 2016(e)ko uztailak 19 Posted inSailkatugabeak


Aginagako eta Zubietako Eskoletan erabatekoa izan zen atzoko grebaren jarraipena | Usurbildarrak aurrera\n← Andatza Mendizaleen Kirol Taldeak antolatuta ekainaren 11n Erratzu-Etxalar mendi irteera\nAginagako eta Zubietako Eskoletan erabatekoa izan zen atzoko grebaren jarraipena\nPosted on 2017/05/24 | Utzi iruzkina\nMaiatzaren 16an bezala, atzo ere (maiatzak 23) greba eguna deitu zen unibertsitatez kanpoko hezkuntza publikoan. Aginagako eta Zubietako Eskoletan erabatekoa izan zen jarraipena. Ikasgelak hutsik egon ziren goizean eta eskolak gutxieneko zerbitzuak eskaini zituzten.\nEguerdian manifestazioak burutu ziren Gasteizen, Bilbon eta Donostian LAB, ELA, STEILAS eta CCOO sindikatuek deituta. Murrizketak aplikatzeari utzi, hezkuntzara inbertsio handiagoa bideratu eta langileen lan baldintzak hobetzea eskatuko zuten.\nMaiatzaren 16 eta 23rako deitu ziren egun osoko grebak hezkuntza publiko ez-unibertsitarioko langileei zuzenduta zegoen: haur eskoletako, Haur Hezkuntzako, Lehen Hezkuntzako, DBHko eta Lanbide Heziketako irakasle, hezitzaile, sukaldari eta garbitzaileei.\nhezkuntza publikoaren egoera larria\nSindikatuen esanetan, hezkuntza publikoaren egoera larria da. Azken urteotako murrizketen ondorioei aurre egiteko neurriak hartu, hezkuntzara baliabide gehiago bideratu eta langileen lan-baldintzak hobetzea eskatzen ari dira gaurko grebarekin: “Hezkuntza publikoaren egoera hobetzeko aldeko oinarrizko neurriak eskatzen ditugu. Proposatzen dugun hezkuntza sistema berri horren bidean nahitaezkoa deritzogu berdintasun eta kalitatezko hezkuntza eskubidea bermatzeko neurri eta baliabide nahikoa izatea eta lan-baldintzak nabarmen hobetzea irakasleen artean, Hezkuntza Berezian, Sukalde eta Garbiketan eta Haurreskoletan. Azken urteetako murrizketen ondorioei aurre egiteko neurri zehatzak ezartzea exijitzen dizkiogu Eusko Jaurlaritza eta Haurreskolak Partzuergoari”.\nEskatzen diren neurriak\nHezkuntza inbertsioa handitzea, gutxienez Europar Batasuneko bataz-bestekoa, progresiboki %6ra iritsiz.\nEAEko hezkuntza publikoko plantilak gutxienez 2.000 langiletan handitu behar dira kolektibo ezberdinetan.\nBataz-beste ia %40ko behin-behinekotasuna %6ra murriztu behar da, 6.000 lanpostutik gora egonkortuz kolektibo ezberdinetan.\nGelako ikasle kopurua %10 murriztu behar da.\nHezkuntzako langileen eroste ahalmena berreskuratu behar da.\nOrdezkapenak lehen egunetik egitea premiazkoa da.\nBajak bere osotasunean ordaindu behar dira, gaixotzen diren langileak zigortzeari utziz.\nErretiroa erraztu eta laguntzeko neurriak berreskuratu behar dira.


2. 1940-1968 gipuzkera saiakera-artikuluak amez adisk 0046\nZertarako izango zitzaizkion, ba, urte batzu geiago? Zarrtasunak, naiz ta neketsua ez izan Kato'k, oroitzen naiz, il baiño lenagoko urtean nirekin eta Eskipi'rekin zalarik, azaldu zigun au alaz ere, Eskipi'k oraiño ba-zun bizitasun ori belaskatzen du.\n3. 1940-1968 lapurtera-nafarrera poesia j.p. soudre 0348\nAirea: Zahartasuna eta Gaztetasuna\n4. 1940-1968 lapurtera-nafarrera saiakera-artikuluak lf 0027\nb) zahartasunak bere ohorea (XIV);\n5. 1969-1990 bizkaiera saiakera-artikuluak j. gorostiaga 0493\nHalan ba, euskeraren zahartasuna, euskeraren batasuna, euskerazko etimologiak, bertsolarien txapelketetan eta abarrean sartu zan.\n6. 1969-1990 euskara batua literatur prosa p. berasategi 0019\nBata, zahartasunaren ajeak jota begi bakarraren betazala ere zabaldu ezin zuena; bestea, bere iloba, artean tartalo gaztea.\n7. 1969-1990 euskara batua literatur prosa x. mendiguren b. 0095\nGaztetasunaren xarmak soin-aurpegiak taiutu eta kolore ederrez ukitu beharko zituzkeen lekuan, zahartasunaren esku iharrak, denborarenak bezalakoak, bihurrituriko itxuragabeturik, eta urraturik ageri ziren.\n8. 1969-1990 euskara batua literatur prosa x. galarreta 0126\nEta azkenean hitz egin ahal izan zuenean, atsoari esan zion: O ene ama! Allah Urrikalgarriak honaino gidatu zaitu nire bitartekotzaz zure zahartasuna zoriontsua izan dadin.\n9. 1969-1990 euskara batua saiakera-liburuak a. sagarna 0060\nAstarloa euskararen zahartasuna frogatzeko ez da froga historikoetan oinarritu eta aitortzen du gainera ez daudela.\n10. 1969-1990 euskara batua saiakera-liburuak oñatilib 1982 0049\nBa, dorretxe hau inguratzen duten kaleen antolabide irregularrak, kale horietako baten izenak Kale za(h)arra eta barruti horretako ermiten aintzinako adbokazioek San Anton eta Santa Marina inguru horren zahartasunaren alde goraki mintzo direla uste dugu.\n11. 1969-1990 euskara batua saiakera-liburuak v. huici 0465\n12. 1969-1990 gipuzkera liturgia a. begiristain 0314\n13. 1969-1990 gipuzkera saiakera-liburuak a. arrinda 0027\nAspaldiko errien berri, gora-beera, zahartasun edo gaztetasuna, estrato oien bitartez ezagutzen ditugu....\n14. 1969-1990 lapurtera-nafarrera literatur prosa arti dekam 0096\nZu ere aita espiritual zara, eta sazerdote, eta zahartasunera hurbiltzen zara, eta edade horrek honest eta garbi egin behar zaitu.\n15. 1969-1990 sailkatu gabeak astekari eta hamaboskariak j. sarasua 0001\nHerrikoak, batez ere antzestraltasuna zahartasunarekin identifikatzen dutenak, jarriagoak dira jatorri aintzinako eta lokalean sinistera.


Itsas azpiko bulkanismoa ezagutzeko aukera Elgoibarren igande honetan — Debabarrena turismo\nItsas azpiko bulkanismoa ezagutzeko aukera Elgoibarren igande honetan\nItsas azpiko bulkanismoa ezagutzeko aukera Elgoibarren igande honetan https://www.debabarrenaturismo.com/eu/albisteak/itsas-azpiko-bulkanismoa-ezagutzeko-aukera-elgoibarren-igande-honetan https://www.debabarrenaturismo.com/eu/albisteak/itsas-azpiko-bulkanismoa-ezagutzeko-aukera-elgoibarren-igande-honetan/@@download/image/2017-06-01_maltzaga_bidegorria_elgoibar_bulkanismoa_gemma_mugerza.jpg\nIganderako ibilaldi geologikoa antolatu dute, itsas azpiko bulkanismoa ezagutzeko. Maltzagako bidegorrian zehar egingo dute ibilaldia, eta besteak beste, pasealekuan ageri diren harri bulkanikoei buruzko azalpenak emango ditu Inma Mugerza geologoak.\n"Pasealekuan ageri diren harri bolkanikoek, antzinako garaiez berba egiten dute, laba goria bor-bor Lurraren muinetik irten zeneko garaiaz, eta Bizkaiko Golkoa eratzen hasi zen epe geologikoaz", azaldu du Inma Mugerzak domekan eskainiko duen ibilbide gidatuaren harira.\nUdaletxe azpian batuko dira 10:00etan, eta hiru bat ordu iraungo ditu bost kilometro inguruko ibilaldiak. Interesatuek 8 euro ordaindu beharko dituzte.\nIzena emateko infohydrolur@gmail.com helbidera idatzi behar da.


kritiken hemeroteka » Liburu txiki batean gauza handiak jarri ditu Sarrionandiak\n« Bizitzearen kalteez | Ezer ez da aldatzen »\nLiburu txiki batean gauza handiak jarri ditu Sarrionandiak Hasier Etxeberria / zuzeu.eus, 2015-12-13\nJoseba Sarrionandiaren Lapur banden etika ala politika liburuak, nik dakidala, ez du hauts handiegirik harrotu Durangoko Azokaren 50. edizioan, eta normala da, izan, liburu txiki bat baizik ez baita, nola itxuran hala tamainan, hain juxtu, hitzaldi izateko idatzi baitzuen jatorrian.\nBaina behin liburua irakurrita, nola esango nuke, askozaz ere lasaiago sentitzen da ni bezalako irakurlea, argitasunaren hedabe magiko baten lapikotik zurrutada handi bat edan izan balu bezala. Ez alferrik, Sarrionandiak aitortzen duen bezala, bera memoriaren denborakoa baita, ezer ahazten ez duten horietakoa. Eta azken urteotako politikagintzaz eta herrigintzaz mintzatzeko lehenengo zumitzetakoa behar du izan oroimenak.\nEskuargia den liburua\nEz da, ordea, hori liburuaren graziarik handiena, gauza bat baita oroimen ona izatea eta, bestea, ikusi eta bizi izandako gertaerak euren testuinguruan halako argitasunez azaltzeko trebezia edukitzea. Niretzat, bederen, dena lanbrotuta ikusten dudan bidean tentuz ibili ahal izateko eskuargi edo linterna handi bat da Sarrionandiak eskutan dakarrena.\nHarrigarria egiten zait, ezer esango ez balu bezala, prosa garden eta minimo batekin, geziarekin beti dianaren erdian jotzeko daukan abildade hori, gutxirekin asko esateko trebezia apartekoa: “Gure kasuan, esan nahi dudana da 70eko hamarkadako askatasunzale, demokrata, igoalitaristak, bakezaleak beste zerbait bihurtu ginela oharkabean…”.\nBizitzearen ajeak dira horiek, jasotako errealitateari okerrekoa iritzi eta huraxe aldatzeko ahaleginean geldirik egon ezinaren ondorioak. Saiatutakoaren kontraesan eta minak. Baina baita ikasgaiak ateratzeko modua ere: “nahi ez genuen ia guztia lortu dugu”.\nDenok dakigu hemen Sarriren bizitza arrunt ez bestekoa dela, zer ikusteko handirik gabekoa gutako gehienon bizimoduarekin. Baina, hala ere, harritzekoa da berak dagien gure historia hurbilaren azterketa zein den denontzakoa edo, bederen, nire belaunaldikoentzakoa. Ematen du liburu honetan berariaz jo duela benetan funtsezkoak diren kontuak argitzera, besteak beste, geure memoria eraikitzeko balioko digutenak, eta nola ez ba, etorkizunerako funtsarri baliagarri izan dakizkigukeenak izendatzera.\nETAko militante izandakoaren autokritikatik asko dauka liburu honek. Zintzotasun handiz ageri dira kontu horiek: “Borroka armatuak kalte handiak eragin ditu. Estatuak ere kalte handiak eragin ditu. Lohikeria lotsagarria izan da oraindik guztiz amaitu ez den gerra hau”. Eta Camusen “Izurritea” aipatuko dizu ondoren, kontuak hobeto zedarritzeko.\nBaina, esango nuke, autokritika argi eta garbia egin eta gero —politikaz mintzatzeko orduan derrigorrezkoa den ordainsaria kitatuta—, eredugarri bihurtzen dela euskaldunarentzat Sarrionandiak dioen guztia, bai analisian eta bai proiekzioan. Txarrenera jota ere, gogoetarako material apartekoa ekarri digu, behintzat.\nHainbeste konturen artetik nik gehien eskertzen diodana, herri eta kultura txiki garen aldetik, datozkigun garai are zailagoetarako eskaintzen dizkigun trepetak dira, geure txikian aitzinatzeko proposamenak, nola hizkuntzarentzat, nazioarentzat, askatasunarentzat, demokraziarentzat… Nolabait esateko, gure gaitzak bertute izan daitezkeela erakusten digu, eta horretaz behar genukeela baliatu. Eta hori esatean, nor garen dio bide batez, bai gu eta baita bera ere. Batez ere bera. Ez dago zalantzarik, Sarrionandiaren identitatea da liburu guztian zehar ageri den kontu eztabadaidaezinena, inkuestionableena, nahiz eta, oker ez banaiz, ez duen horretaz hitz bakar bat ere idatzi: ez du behar. Aski du mundua nola ikusten duen adieraztea, nolako nongo nor den erakusteko, nolaz eta birigarroari kantutik zaion antzematen.\nHitzaldiaren amaieran dio bera ere “bidean galduta” dabilela, blues zaharreko beltz haiek bezain beltz. Baina, hain xuxen, horixe da sinetsi ez diodan bakarra: nola ibiliko da galduta halako argia dakarren gizona?


Benito Lertxundirekin ospatuko du mende laurdena Kafe Antzokiak - Bilbo - 2021-12-15 - Uriola.eus\nBenito Lertxundirekin ospatuko du mende laurdena Kafe Antzokiak\nuriola.eus 2021-12-14 11:13\n25+1 urteurrena ospatuko dute bihar, pandemiaren ondorioz iaz egitea ezinezkoa suertatu zitzaielako. Orioko bardoak kontzertu berezia eskainiko du, 20:30ean hasita. Sarrerak salgai daude sarean.\nGogor jo zuen Covid-19aren pandemiak kulturari eta aisialdiari lotutako eskaintza, eta horren adibide argia izan da Bilboko Kafe Antzokia. Urte eta erdi baino gehiagoz egon behar izan zen itxita, eta urrian berrekin zioten jardunari. Besteak beste, iazko ospakizun handia egitea galarazi zuen horrek, 2020an 25 urte bete baitziren Kafe Antzokiaren sorreratik.\n25 urteotan euskara eta euskal kultura erdigunean jartzea izan da Kafe Antzokiaren xede nagusia, eta komunitate zabala bildu du bere inguruan. Bada, ibilbide emankor hori ospatzeko beta izango da bihar iluntzean.\n20. urteurrenean ere Benito Lertxundi izan zen ospakizun ekitaldirako gonbidatutako artista, eta oraingo honetan ere ez du hutsik egingo. Kontzertua zutik izango da, eta Covid ziurtagiria aurkeztu beharko da sarreran. Ateak 20:00etan irekiko dituzte, eta ekitaldia ordu erdi geroago hasiko da.


EAEko kontinenteko plataformako habitaten eta itsas hondoak ezaugarritzearen mapak lantzea\n2017ko 2. hiruhilekoko emaitzen txostena. EAEko Eraikuntzaren eta Etxebizitzen Estatistika (EEEE)\n2017ko 2. hiruhilekoko Eraikuntzaren eta Etxebizitzen Estatistikaren emaitzen txostena. Eukal Autonomia Erkidegoa. EEEEren helburu orokorra da ezagutzea zenbat, zer eta non eraikitzen, birgaitzen edo botatzen den EAEn. Etxebizitza politikaren segimendu-adierazleen sistemak eskaintzen duen oinarrizko informazio-iturria da.\nMilurtekoko Ekosistemen Ebaluazioa Euskal Autonomia Erkidegoan\n2017ko 2. hiruhilekoko higiezinen merkatuaren dinamikaren eta ikuspegiaren txostena. EAE\n2017ko 2. hiruhilekoko higiezinen merkatuaren dinamikaren eta ikuspegiaren txostena. EAEko Higiezinen Eskaintzaren Inkestan oinarrituta. Estatistika Organoa\n2017ko 2. hiruhilekoko Higiezinen Eskaintzaren Inkestaren emaitzen txostena. EAE\n2017ko 2. hiruhilekoko Higiezinen Eskaintzaren Inkestarri buruz egindako emaitzen txostena. Estatistika Organoa\n27/2006 Legea ezartzeari buruzko txostena, ingurumen informazioari dagokionez\nEuskadiko ingurumen profila 2016. Airea\nHondakin arriskutsuen inbentarioa\nEuskadiko Ingurumen Profila 2015. Ura\nLEHIAKORTASUNA ETA KLIMA-ALDAKETA EUSKADIN\nBizi-zikloaren ingurumen-analisia (LCA) eta bizi-zikloaren kostuen analisia (LCC) batera aplikatzeko gida\nTxingudiri buruzko unitate didaktikoak\nIrakasle-gidak eta lan-koadernoak\nIngurumen-hezkuntzarako materialak. Haur Hezkuntza\nIngurumen-hezkuntzarako materialak. Derrigorrezko Bigarren Hezkuntza\nIngurumen-hezkuntzarako materialak. Lehen Hezkuntza


Gasteizko Azoka Txikiak 10.000 eurotik gora bildu ditu | El Correo\nZurekinGasteizko Azoka Txikiak 10.000 eurotik gora bildu ditu\nGasteizko Azoka Txikiak 10.000 eurotik gora bildu ditu\nIERA AGOTE Jueves, 21 diciembre 2017, 00:51\nAbenduaren 16an (larunbata) egin zen Azoka Txikia, Iradier Arenan, eta jostailuak salduz 10.513,67 euro bildu dira. Bilduriko dirua Save the Children elkarteak Atenasen bidaiderik gabeko adingabekoentzat duen arreta zentroari emango zaio. Bertan zaintza eta babesa ematen zaie bai heldu baten laguntzarik gabe bidaia egiten duten adingabeei, bai zaindariengandik banandu direnei, bai jatorrizko herrian gurasoak galdu dituztenei.\nAzoka Txikia proiektuan Gizarte Etxeen Sareko ludoklubetako 293 umek eta hamaika ikastetxetako 916 ikaslek hartu dute parte, “Migratzen duten umeen ahotsa” II. sentsibilizazio kanpainaren bitartez, zeinaren helburua baitzen enpatiarako gaitasuna eta jarrera solidarioak sustatzea. Ondoren, azaroan, hiri osoak izan zuen aukera egoera onean zeuden jostailuen bilketan parte hartzeko, baita azokan bertan ere, jendez gainezka egon baitzen.\nGasteizek aitorpena egin die gazteekin modu egokian lan egiten duten enpresei 'Izar-Estrella' antzezlanaren erabateko estreinaldia Arriaga Antzokian


2000. urteko lehen atxiloketa eta epaiketa\n1. Gure lagunak, dagoeneko, ondorengo zigorra jasan behar izan du:\nPublikoki kriminalizatu dute, horrek irudian dakarren kaltearekin.\n2000. urtean, gauerdian atxilotu zuten eta eskuburdinak jarrita eta burua estalita eraman zuten Madrilera.\nZortzi hilabetez egon zen behin-behinean espetxeraturik, bere etxetik 450 kilometrora dauden kartzeletan; komunikazioak kontrolatzen zizkioten (bisitaldiak eta deiak grabatu; kartak zabaldu eta berandu eman), miaketa bereziak egiten zizkioten…\nBehin kalean, askatasun pertsonala mugatu diote: sei urtez 15 egunean behin joan behar du auzitegira sinatzera, eta Espainiako mugetatik (jada existitzen ez diren horietatik) ateratzea galarazi diote.\nMilioi erdi pezetako fidantza ekonomikoa dauka jarrita, epaiketarekin, bidaiekin eta abarrekin lotutako gastuez gain.\nHamasei hilabete iraun du Entzutegi Nazionaleko ahozko epaiketak, eta denbora horretan astero joan behar izan du Madrilera.\nZazpi urte egon da epai baten zain, horrek sortzen duen ziurgabetasunarekin eta egonezinarekin, bai gogo-aldarte aldetik, bai familia eta lan aldetik.\n2007ko azaroaren 30ean, ahozko bista bukatu eta zortzi hilabetera, 18/98 sumarioan auziperatutako pertsonak atxilotzen hasi ziren. Sabino, berehala atxilotuko zutela jakinda ere, Gara egunkarira lanera joan zen normaltasun osoz, eta handik ordu batzuetara Polizia Nazionalak atxilotu zuen. Espetxe zigorra bederatzi urtekoa du; fiskaltzak eskatu baino bi urte handiagoa, beraz. Hiru egunean bi espetxe ezagutu zituen (Soto del Real eta Alcalá Meco), eta, epaileen aurrean deklaratu ondoren, fiantzapeko askatasunean geratu zen, 20.000 euro ordainduta.\nAzaroaren 19an, epaileak epaiaren laburpena irakurri zuen, eta zigorrak berretsi zituen: 9 urteetako gartzela zigorra erakunde armatuarekin kolaboratzeagatik. Epaitegi Gorenak errekurtsoei erantzun arte, Sabino fidantzapeko askatasunean egongo da...\n2. 2000. urteko lehen atxiloketa\nBederatzi lagun atxilotu zituzten 2000. urteko urriaren 5ean. Eta beste bat hilabete geroago, nahiz eta pertsona horrek behin baino gehiagotan esan zuen publikoki prest zegoela deklaratzera eta lekukotza ematera joateko, hala eskatzen ziotenean. Informazio gehiago honi buruz:\nAtxilotuetako bakar bat ere ez zuten inongo epaileren aurrean deklaratzera deitu; aitzitik: euren etxeetatik atera zituzten, neurriz gaineko polizia operazio batean eta armen indarrez. (Zortzi polizia sartu ziren Sabinoren etxe barruan eta beste batzuk ezkaratzean eta kalean geratu ziren).\n. Gauez jardun ziren (goizaldean), senitartekoak ikaratu zituzten, euren etxeak eta lantokia miatu zituzten (kasu batzuetan hiru ordutik gora), euren edo familiaren hainbat gauza (ordenagailuak…) eraman zituzten…\n. Esku-burdinak ezarri zizkieten eta Gobernu Zibilera eraman zituzten hasiera batean eta Madrilera gero, burua estalita eta eskuak lotuta uneoro…\n. Inkomunikazioa ezarri zieten, baina aparteko publizitatearekin: telebista pribatuetako hainbat argazkilarik eta kamerak grabatu zituzten euren atxiloketako zenbait une. Areago: kasuetako batean, telebista pribatu bat poliziarekin batera sartu zen atxilotuetako baten etxean, irudiak hartu zituen eta gero emititu.\n. Fitxatu egin zituzten (argazkiak, hatz-markak...) epailearen aurrera eraman baino lehen. Hurrengo egunean deklaratu zuten epailearen aurrean, Poliziaren (UIP) ziegetatik eta Audientzia Nazionaleko ziegetatik pasa ondoren.\na.\tAtxilotutakoen artean gure laguna zegoen.\nb.\tJaime Mayor Oreja Barne ministroak hala adierazi zuen: “(Atxiloketa horien bidez) ETAren baitako egitura politikoaren zati bat desegin da; desobedientzia zibila eta (Espainiako) konstituzio-markoaren gainetik pasatzea zen egitura-zati horren helburua”.\n3. Aurreneko akusazioak.\n2000. urteko urriaren 7ko Autotik aterea:\ni.\tJoxemi Zumalabe Fundazioarekin loturik atxilotutako pertsonei egozten zaie… (ETAren aginduz) “desobedientzia zibileko kanpainak antolatzea eta bultzatzea” eta “desobedientziaren bidez Estatutik sortutako arau juridikoak baztertzeko eta deslegitimatzeko kanpainak diseinatzea. Kanpaina horiek hainbat ekimenetan gauzatzen dira. Besteak beste: intsumisioan, bide publikoei beste izen bat jartzen edota nortasun agiri alternatiboak ematen.\nii.\t“Joxemi Zumalabe Fundazioaren jarduera nagusienetako bat, hainbeste aipatutako desobedientzia proposamen hori bera dela, eta Desobedientzia Lantegiaren bidez gauzatzen dela. ETA-KAS-EKINek zehaztutako jarraibideen arabera gauzatu ere. Fundazioaren egituraren barruan, Patronatuko kideek aktiboki parte hartzen dutela Desobedientzia Lantegian, ETA-EKINen jarraibideei eutsiz…; eta ABK-ko arduradunak ere, Patxi Azparren Olaizolak, jarduera horretan parte hartzen duela”.\niii.\tHorretaz guztiaz “baliatzen da Piztu-Encender proiektua garatzeko. Legezko Estatutik bereizteko eta desobedientziarako proiektua da Piztu; konstituzio ordena iraultzea eta boterearen kontrako espazioak sortzea du helburu”.\niv.\t“Joxemi Zumalabe Fundazioak… NAN baztertzeko kanpaina garatzen eta koordinatzen duela… eta, modu horretara, “Estatu paraleloa” deitutakoaren aplikazio praktikoa abiatzen duela”.\nProzesamendu Autoaren arabera, Fundazioaren txosten bat aurkitu zuten ETAko kide baten miaketan; 1999ko maiatzean Donostiako Egiako Kultur Etxean egindako jardunaldi batzuetan aurkeztutako txosten bat, hain zuzen. Hortik ateratzen da ondorioa: alegia, erakunde horrek zuzentzen duela Fundazioa desobedientzia zibilaren proiektu hori aurrera eramateko. Akusazioaren tesiak dio Fundazioak, hasiera batean, herri mugimenduen gida edo direktorio bat landu zuela, eta, ondoren, ETAk diseinatutako desobedientzia zibilerako estrategia bultzatu zuela lantegi eta jardunaldien bidez.\nTesi hau bitxia da, Fundazioaren baitan desobedientzia zibilaren inguruko eztabaidak eta jardunaldiak proposatu zituztenak ez baitira ezker abertzalearen inguru politikokoak eta ez baitira prozesuan auzipetuak izan. Fundazioko kide izan ez, eta hasiera batean atxilotu egin zituzten beste bi pertsona ere prozesutik kanpo utzi zituzten ahozko epaiketa hasi baino lehen. Lucio Tabarrek, defentsaren lekukoak eta Fundazioaren patronatuko kide ohiak, auzitegiaren aurrean onartu zuen bera izan zela Fundazioan gaia planteatu zuena, desobedientzia zibila “gizartea aldatzeko ekinbide egokiena delako” bere irudiko. “Gainera, helburuen eta bitartekoen artean erabateko koherentzia gordetzen du estrategia horrek. Askatasuna, berdintasuna eta elkartasuna lortzeko ahalegina da, bai publikoki eta bai norbere baitan”. Tabarren hitzak dira.\nAlferrik izan zen (“Piztu”) txostenaren egilea bera –esana dugu ez zela Fundazioko kidea–, txostenaren jatorria eta egilea zein zen argitzeko prentsaren aurrera agertu izana. Nahiz eta prest agertu bere borondatez Entzutegi Nazionalera joateko, hilabeteren buruan atxilotu egin zuten eta prozesu berean auzipetu, baina horrek ez zuen ezertan aldatu beste auzipetuen egoera judiziala.\n4\tEpaileren aurreko deklarazioa\na. Garzón epaileak ez zion begietara begiratu. Sabinok behin baino gehiagotan bilatu zuen haren begirada, baina epaileak paperetara bildu zituen begiak.\nb. Sabinok azaldu zuen gezurra zela bai bere aurkako eta bai lagunen kontrako akusazioa, pertsona ezaguna zela, jarduera publikoa zuela, eta, beraz, ondo dakiela zer pentsatu eta egiten duen, indarkeriaren aurkakoa dela eta bere ideiak ez datozela bat egiten zaion salaketarekin. Une horretan, Antonio Molina fiskala mintzatu zen labur-labur: “Ez da hori Poliziak duen informazioa”. Garzonek, aurpegira begiratu gabe uneoro, hauxe baino ez zuen esan: “Nahi baduzu, hori jasoko da aktan”.\nc.\tAkusazioaren autoak hainbeste orrialde ditu, ordurako idatzirik baitzegoen gehiena, ezinezkoa baita ezinezkoa denez adierazpenak bukatu orduko auto hori idaztea, aldeei ematea eta komunikabideei ezkutuan bideratzea atxilotuak kartzelara eraman baino lehen. Ez zen horretarako aski denbora izan.\n5.\tAtxiloketen ondorengo erantzunak\nb.\t1.700 lagunek jo zuten euren burua errudun. Pertsona horiek guztiek euren herrialdeko auzitegietara jo zuten eurak ere errudun zirela izenpetzeko. Denek baieztatu zuten bederatzi atxilotuei egozten zaien gauza bera egin zutela eurek ere eta kontzientzia presotzat hartu zituzten auzipetuak.\nc.\tDemocràcia Ambiental elkarteak “babespean” hartu zuen “Sabino Ormazabal eko-bakezale euskalduna”, haren askatasuna eskatu zuen, sarean jarri zuen bere argazkia eta kasua eta hainbat ekimen bultzatu zituen. Horietan guztietan Fons de Documentació del Medi Ambient i el Consum de Barcelona elkartearen helbidea eta telefonoa eman zituen hartu-emanetarako.\nd.\tLankideek, hainbat zutabegile eta iritzi-emailek, lagunek, ezagunek eta ez ezagunek idatzi ugari argitaratu zuten Sabinori eta lagunei buruz. Ikustekoa izan zen hainbat hedabidetan argitaratutako eskutitz kopurua; hilabeteak iraun zuen eskutitz bidalketa horrek.\ne.\tAtxiloketa gertatu eta egun gutxira, penintsulan mugimendu ekologistan jarduten duten pertsona ekintzaile eta ezagunenek idatzi bat sinatu eta bidali zioten Garzon epaileari. Idatzian zioten ondo ezagutzen dutela Sabino, desobedientzia zibila ez dela delitua eta berehala askatzeko eskatu zuten. Handik egun batzuetara horixe bera egin zuten hainbat parlamentarik.\nf.\tSabinok erantzun egin zien lagun horiei eta elkartasuna agertu zioten beste batzuei komunikabideetara bidalitako hainbat artikuluren bidez. (Ikus “Sabinoren idatziak”).\ng.\tManifestazio handi bat, Donostian inoiz egin den handienetakoa, deitu zen urriaren 28rako, atxiloketen aurka protesta egiteko.\n6.\t“Kontzientzia presotzat” hartzea.\na.\tAuzitegietan euren burua errudun jo zuten haiek guztiek “kontzientzia presotzat” hartu izanak bultzatu zuen Sabino AIrekin hartu-emanetan jartzera. Halaxe jakinarazi zien espetxeko lagunei. Berak ere kontzientzia presotzat hartu zuen bere burua.\nb.\tSabinok Euskal Herriko AI erakundeko arduradunari, Andrés Krakenberger jaunari, idatzi zion espetxetik bere asmoen berri emanez. AIko Espainiako Ataleko presidentea ere bazen orduan Krakenberger.\nc.\t2000. urteko azaroaren 29ko eskutitz batean –Sabinori 2001eko urtarrilaren 3an eman zioten zabalduta (gainerako eskutitzak bezala; ikus 2. eranskina)– Krakenbergerrek erantzun zion eurek ezin zutela Espainia barneko auzietan esku hartu, baina Londresko AIrekin harremanetan jartzeko aholkatu zion, han dagoela-eta Nazioarteko Idazkaritza. Hala egin zuen Sabinok Soto del Real espetxetik eta kopia bat bidali zuen Madrilera.\nd.\tUrtarrilaren 7an Sabinok protesta egin zuen espetxeko Segurtasun Departamentuan, gutuna jasotzeko atzerapenagatik eta hilaren 18an, San Sebastian bezperan, bere gauzak jasotzeko esan zioten, beste espetxe batera zeramatela. Ez zioten jakinarazi nora.\ne.\t01/04/16an, AI Espainiako presidenteak, Esteban Beltranek, idatzi hauxe bidali zion Navalcarneroko espetxera:\n“Jaso dut martxoaren 21eko zure eskutitza. Eskertzen ditut zure hitzak eta honi loturik bidaltzen dizut Europa Mendebaldeko azken buletinaren Espainiako atala. Bertan zure kasua agertzen da aurreneko aldiz Amnistía Internationalen kanpoko agiri batean. Jarrai ezazu informazio gehiago bidaltzen bai niri eta bai Londresko Gillian Flemmingi, horra nire aholkua”.\nf.\t01/04/23an, Gillian Flemingek, AIko Europe Regional Programaren ikertzaileak, gutun bat helarazi zion kartzelara. Hala zion idatziak:\nNahiko nuke erreparatzea gure sei hilabeteko “Concerns in Europe” buletinean (“Europako kezkak”, 2000ko uztaila-abendua. AI indizea: EUR 01/001/2001). Buletin hori, hemen, Londresen, egina da; Europe Regional Programak landua, hain zuzen. Azkenekoan –kopia bat igortzen dizut gaztelaniara itzulita– “Terrorismoaren aurkako legedi berria eta euskaldunen atxiloketak” azpitituluan hain zuzen, arreta jartzen du zure kasuan: “…urrian eta azaroan, Euskal Herriko kultura, gizarte eta politikako hainbat antolakundetako 10 lagun atxilotu eta espetxeratu zituzten. ETArekin lotura zuten legez kanpoko ekintzak egitea leporatu zieten. Amnistia Internationalek bazuen kezka atxilotuen euskal subiranotasunaren aldeko konpromisoa eta muturreko euskal taldeetan zuten ekimena oker interpretatuko ote zen eta ETAri laguntza ematea edo ETAko kide izatea bezala hartuko ote ziren. Atxilotuetako bat, Sabino Ormazabal Elola, ezaguna da idazle, kazetari, ekologista eta desobedientzia zibil baketsuaren aldeko ekintzaile gisa. Bera eta Patxi Joseba Azparren Olaizola –hau ere atxilotua, nahiz eta gero aske utzi– Zaramagako Agiria sinatu zutenen artean zeuden. Irailean Bilbon idatzitako agiri bat da Zaramagakoa. Agiriak, besteak beste, ekintzak modu iraunkorrean eteteko eskatzen dio ETAri, hori dela bidea gatazka politikoa konpontzeko. Bai Sabino Ormazabalek eta bai gainerako atxilotuek ukatu egin zuten ETAko kide zirela edo ETAri lagundu ziotela”.\ng.\tAIren urteko txostenean ere aipatu ziren atxiloketa eta kasua.\nh.\tZortzi hilabetez preso egon ondoren, Aske geratu ondoren, Sabinok jarraitu zuen gutunak bidaltzen AIri, zer berri dagoen jakinaren gainen edukitzeko. Epaiketa baino lehen, epaiketan zehar eta ondoren egin izan du hori. “Kontzientzia preso” moduan hartzeko eskariari dagokionez, AIk jakinarazi zion kasuak banaka aztertu ohi direla, eta beharrezkoa dela ibilbide pertsonal demokratikoa eta bakezalea izatea –Sabinok betetzen ditu bi baldintza horiek– eta, epaia sendoa izanez gero, orduan esku hartuko duela.\n7.\tApelazio helegitea\nAtal honetan auzipetutako kideen prozesamenduaren aurka defentsak jarritako apelazio helegitea 02/12/03an ebatzi zen. Autoak atzera bota zuen helegitea eta auzipean mantendu zituen akusatuak. Behatokiaren txosten baten arabera:\n“Ekintza horiek legez kanpoko jotzea ez da soilik –Laugarren Aretoaren arabera, betiere– jarduera horiek ETAk bultzatuak direlako edo haren aldekoak direlako (beste behin erantzukizun objektiboaren irizpidea), baizik eta desobedientzia zibileko ekimen horien helburua zuzenbide markoa gainditzea ere badelako. Hau da, desobedientzia zibileko ekimen horien xedea Espainiako lege markoa gainditzea da, legedi horretako arauak ez obedituz –berriro diogu, modu baketsuan beti– eta, hain zuzen, horixe bera jotzen da legez kanpokotzat, zigortu beharrekotzat, baina ez soilik legea urratzen duen ekintza gisa –horrek zigor txikiagoa lekarke– baizik eta ekintza terrorista gisa. Garbi dago, beraz, helburuak kriminalizatu nahi dituztela eta ez egintzak”.\n8.\tAhozko epaiketa surrealista da.\ni.\tEta kafkarra, esango lukete Zumalabeko kideek.\nii.\tEpaiketa 2006 urteko azaroaren 21ean hasi zen eta 16 hilabete iraun zuen. Abokatuek behin baino gehiagotan eskatu zuten saio guztietara joan beharraz dispentsatzeko, zegokien atala aztertzerakoan joatearekin aski zela. Bost dira sumarioaren atalak: Enpresak, Egin, Zumalabe eta Xaki. Baina saio guzti-guztietara joatera behartu zituzten.\niii.\tAgerraldi haietako batean, 2006ko urrian, Zumalabe ataleko abokatuak, Jose Maria Elosuak, Guardia Zibileko perituei galdetu zien ea noiz hasi ziren Fundazioa ikertzen. 1983an erantzun zuten agente-perituek. Hori entzunda, Elosuak ohartarazi zion epaimahaiari, zer fidagarritasunik ote zuen adituen txosten horrek, izan ere Fundazioa 1995ean osatu zen, eskrituratan eta elkarteen erregistroan froga daitekeenez.\n9.\tSabinoren deklarazioa ahozko epaiketan\na.\t2007ko martxoaren 28ko saioan, alabaren urtebetetze egunean, deklaratzera deitu zuten Sabino, ahozko epaiketaren 44. saioan. Aktan jasotzen denez, goizeko 10:15ean hasi eta 13:42an bukatu zen goizeko saioa. Beraz, bi eten izan ezik, goiz osoa eman zuen defentsaren galderei erantzuten.\nb.\tDeklaratzera deitu zutenean, esan zuen erantzungo zituela fiskalaren 34 galderak, baina defentsako abokatuaren jarraibideen arabera erantzungo zituela. Gazteleraz eman zituen azalpen horiek, baina aktak bestela jaso zuen: “eusqueraz erantzun zuen”, eta “itzultzaileak dio soilik defentsari erantzungo diozula”. Beste deklarazio batetik hartu eta bere horretan kopiatu ote zuten?\nc.\tAVTren abokatuak ere egin zituen bere “galderak”, eta bestelako harribitxien artean hara zer galdetu zion Sabinori: “Joxemi Zumalabe Fundazioaren esku-hartze judiziala gertatu ondoren izan zen autoinkulpazio kanpaina masibo horretan parte hartu al zenuen?” (14. galdera). Ez zekien, nonbait, une horretan kartzelan zegoela Sabino eta 1.700 lagun horiek auzitegietan beren burua errudun jo zutela, hain zuzen, atxilotuei elkartasuna adierazteko. Beste galdera batean (bosgarrenean) AVTko abokatuak jakin nahi izan zuen “nork” ematen zion “soldata edo ordainsaria bizi ahal izateko”. Sabinoren lanbidea ez zuen ezagutzen, antza. Itsu-makilarekin egindako galderak ziren, baina epaimahaiak ez zituen bidegabetzat jo eta aktan jasoak geratu ziren.\nd.\tAVTren “galderen” tirriari antza hartzeko, hemen 19.a. Hala dio hitzez hitz: “Joxemi Zumalabe Fundazioak ETAren aginduak betetzen ez dituenetik, zein da zure postu berria erakundean?”.\ne.\tPazientziaz, Sabinok banan-banan erantzun zituen bere abokatuaren galderak eta erantzun bakoitzeko eraitsi zituen akusazio guztiak. Aurrez Entzutegi Nazionaleko epailearen aurrean egindako deklarazioan emandako erantzun guztiak berretsi zituen. Indarkeriaren aurkako ekintzaile moduan aldarrikatu zuen bere burua, desobedientzia zibilaren bere ikusmoldea azaldu zuen eta Fundazioaren lana zertan den ere bai. Toureau, Gandhi edo Luther King ekarri zituen gogora, haiek ere nola desobedientzia zibila baliatu zuten bidegabekeriei aurre egiteko tresna baketsu eta beharrezko gisa; eta tresna hori ez dela indarkeriarekin bateragarria azpimarratu zuen. Era berean, erantsi zuen Fundazioak ez duela kanpainarik egiten, ez desobedientzia zibilekorik ez besterik. Ez dela Fundazio baten lana kanpainak egitea, aztertzea baizik.\nf.\tEntzutegi Nazionalean Euskal Nortasun Agiriarekin identifikatu ote zen galdetuta, erantzun zuen berak ez duela halako agiririk, ez eta Espainiako nortasun-agiririk ere. Nekez bultzatu liteke kanpaina bat norberak agiri hori izan ezean, eta, beraz –berretsi zuen Sabinok– Fundazioaren kontrako salaketa hori bertan ezerezean geratzen. Egia da, erantsi zuen, “paperik ez edukitzeak” baduela bere arriskua; “nik hartzen dut nire gain arrisku hori, baina ez nago prest inork egin ez dudan zerbait leporatzeko”. Paperik ez edukitzea borrokatzeko modu baketsua da, Estatuaren boterea ezbaian jartzeko modua; jatorriaren arabera eman behar al zaizkie paperak batzuei eta besteei ez? Berak nahi duen gizarteak ez baitu identifikazio beharturik, mugarik eta muga horiek defendatzeko indarrik behar.\ng.\tNabarmendu zuen bere pentsatzeko modua “jarrera pertsonala” dela, ez zuela “inork zuzentzen”. Hari beretik esan zuen ez duela ETAren edo EKINen postulatuekin bat egiten.\nh.\tDeklarazioaren akta, epaiketaren 44. saioa, 06-03-28koa, publikoa da, eta paperean eta bideoan ikus liteke. Ikus deklarazioaren transkripzioa “Sabinoren akta” PDFan atxikita.\n10.\tZumalabe atalaren aurkako akusazioak\ni.\tAhozko epaiketan lekukotasuna eman zuten polizia perituetatik bakar batek ere ez zuen ausardiarik izan adierazteko Fundazioaren jarduerak legez kanpokoak zirela. Areago: denek onartu zuten ez zutela paper bakar bat ere aurkitu non ETAk Joxemi Zumalabe Fundazioa aipatzen duen, eta ETAri, sarekada bakoitzaren ondotik atzemandako artxiboetan ere, ez dela Fundazioa ezkutatuta edo beste moduren batera agertzen.\nii.\tPolizia perituek, ordea, eutsi egin zioten beren tesiari: Fundazioak “masa-frentearen” ardura zuen eta ETAk bermatutako desobedientzia zibilaren estrategiak dinamizatzekoa. Perituek esan zuten ETAk desobedientzia zibilaren inguruan teorizatu izan zuela 1990eko hamarkadaren erdialdean bere argitalpenetako batean, eta, beraz, euren ondorioa da geroztik gai honen inguruan egindako guztiak bultzada hori duela. Hala, “Egin” egunkariaren “Ezbaika” eztabaida-gunean desobedientzia zibilari buruz argitaratutako 50 bat artikuluak; euskal nortasun agiriaren ereduak; Armadari intsumisioa, bidesaririk gabeko autopista, abokatu euskaldunen lana, 1999an Fundazioak babestutako jardunaldiak edo Mikel Zuloagaren “Piztu” dokumentua… ETAren aginduz egindakoak lirateke.\niii.\tPepe Uruñuelarekin batera 2006ko irailaren 22ko saioan izan ziren kazetariek hala jaso zuten egun hartako arrazoitzea: “Guardia Zibilak defendatutako ikuspuntuaren arabera, intsumisioaren mugimenduak abiatutako ekimenak izan zuen arrakasta ikusirik, ETAk bere gain hartu zuen desobedientzia zibila ekiteko modu bezala. Puntu honetan, perituetako batek egoki jo zuen desobedientzia zibila zer den epaimahaiari azaltzea: ‘borrokatzeko modu bat da; izan liteke baketsua eta izan liteke bortxazkoa’. Ekintza baketsuak lirateke, adibidez, telebista ez ikustea, edo zergaren bat ez ordaintzea; eta, aldiz, ekintza bortitzak lirateke ‘enkarteladak’ edo ‘kateatzeak’, esaterako. Honen inguruan, maila handieneko guardiak hartu zuen hitza, desobedientzia zibil bortitz eta instituzionalaren adibide bat jartzeko: Hernaniko Guardia Zibilaren kuartelak jasandakoa, hain zuzen. Hernaniko Udalak, HB agintean zela, urte askoan kuarteletik zaborra ez ateratzeko erabaki omen zuen, agentearen arabera”.\niv.\tHorrez gain, Joxemi Zumalabe Fundazioari leporatzen zaio, Fundazio gisa, KASeko kide zen egitura baten –ASKen– jarraitzaile izatea. Arrazoiak:\na.\tASK desegin zen urte berean, 1995ean, jaio zen Fundazioa. Urte horretan bertan Fernando Olalde Fundazioaren sustatzaileetako baten aita hil zen. Fernandok aitaren dirua heredatu zuen eta horrekin abiarazi zen Fundazioa. Fiskaltzarentzat eta Guardia Zibilarentzat kointzidentzia hutsa baino gehiago da hori.\nb.\tUrtebeteren buruan, Poliziaren arabera betiere, ASKren pareko beste elkarterik –gizarte mugimenduetan eragingo zuenik– sortu ez zenez, Fundazioa bihurtu zen zahagi zakua. Bi elkarteek ez dute inolako zerikusirik ez egituran, ez lan egiteko moduan, ez organismo horietako kide izateko ereduan, ez eta jardueretan ere, baina horrek bost axola poliziari.\nv.\tEta halaxe auzipetu zituzten zortzi lagun ETAko kide edo kolaboratzaile gisa, Fundazioko kide izate hutsagatik edo, besterik gabe, Fundazioarekin ustezko loturaren bat izateagatik. Epaiketaren osteko eskaeretan, azkenik, “talde armatuari laguntzea” egotzi zien fiskaltzak atal honetan auzipetutako guztiei. Eta kideetako bat, Pepe Uruñuela, absolbitu egin zuen. Harentzat ere 12 urteko espetxe zigorra eskatzen zuten hasieran talde armatuko kide izategatik, baina absolbitu egin zuten azkenean, besteekin gauza bera zergatik ez zen egiten azaldu gabe.\n11.\tBeste organismo batzuen kriminalizazioa\ni.\t2006ko irailaren 20an, Guardia Zibilak epaimahaiari helarazitako txostenetan, Euskal Herrian diharduten 70etik gora elkarte edo antolakunde lotzen dira borroka armatuarekin, besteak beste SOS Racismo, MOC, Elkarri, Salhaketa… ETAren agiri bakar batean ere euren izena osorik ez agertzek erakutsiko luke, euren aburuz, ETAk isilean mantendu nahi duela antolakunde horiekin duen “ustezko hartu-emana”.\nii.\tAurrez, ordea, ehunka agiri berri gehitu ziren ahozko epaiketa jada hasia zegoenean, eta, ondorioz, defentsak protesta sendoa agertu zuen eta babes-eskaera ere bai Abokatuen Elkargoan. Hainbeste paper berriren artean Poliziaren Informazio Gunearen (UCI) txosten bat agertu zen. “La financiación de ETA Militar y de su entramado político-social” zuen izenburua txosten horrek (ETA Militarraren eta haren gizarte- eta politika-egituraren finantziazioa). 1977ko iraileko data zuen agiriak. Besteak beste, txostenak zion “komunikabideen arloa” honako hedabideek osatzen zutela: Eginek eta Euskaldunon Egunkariak, “hainbat irrati katek”, Egin Irratiak besteren artean; “maila eta zabalpen desberdineko ezin konta ahala aldizkarik eta agerkarik” (41 izen aipatzen zituen adibide gisa) eta “argitalpen-egitura zabal batek”. Txosten horren arabera, argitalpen-egitura horren ardatzak “Txalaparta S.L. eta Zabaltzen” ziren; “azken horrek hainbat argitaletxe, banatzaile eta liburu-denda biltzen ditu Espainiako geografian, eta Frantzian ere baditu loturak”.\niii.\t“ETAk sostengatutako egitura” zabal horren barruan, poliziaren txostenak beste 58 erakunde aipatzen zituen. Horien artean, azpimarratzeko modukoak dira hauek: Txirula Mirula Musika Elkartea, EHNE, UAGN, UAGA, Gernika Batzordea, intsumisioaren aldeko hainbat talde antimilitarista, Bardeako Tiro Poligonoaren Aurkako Taldea besteak beste, eta hainbat eta hainbat erakunde ekologista eta herri plataforma: Eguzki, Lurraldea, Gernikako Tailer Ekologista, Portugaleteko Mugida Ekologista, Arangureneko Zabortegiaren Aurkako Koordinadora, Urkiola Babesteko Batzordea, Garoñako Zentral Nuklearraren aurkako Koordinadora, Itoizko Urtegiaren Aurkako Koordinadora edo Abiadura Handiko Trenaren aurkako Asanblada.\niv.\tMugitzen den oro kriminalizatzeko eromen horretan, beste sigla bat balitz bezala, “Interbentzio-gune Partehartzaileak” (IGP) ere aipatzen dira zerrendan. Txostenaren sinatzaileez gain beste norbaitek ez badaki zer diren, gatazkak konpontzeko metodo bat osatzen dute IGP horiek. Hainbat erakundek erabili izan dute alemaniar batek –Berdeak alderdiko kidea bera– patentatutako metodo hori. Beraz, ez da inolaz ere, erakunde bat.\n12.\tFundazioa gaur egun\n1998 eta 2003 artean eginiko polizia operazioen ondoren, Garzón epaileak, Barne Ministerioaren eskutik, Egin egunkaria eta irratia itxi zituen 1998ko uztailean (Del Olmo epaileak gauza bera egin zuen Euskaldunon Egunkariarekin 2003ko otsailean), eta “legez kanpo” utzi zituen KAS (1998ko azaroa), Xaki (2001), Ekin (2001eko otsaila), Jarrai eta Haika (2001eko maiatza), Segi (2002ko otsaila), Askatasun (2002ko otsaila, aurrez Amnistiaren Aldeko Batzordeak geratu ziren legez kanpo), HB, EH eta Batasuna (2003ko martxoa)… baina ez zuen gauza bera egin Joxemi Zumalabe Fundazioarekin.\nLegez kanpo ez uzteaz gain, bere jarduerarekin jarraitzeko baimena eman zioten Fundazioari 2001ean. Urte horretan, kontuen bahitura altxatzea eta aurreko ekintzekin jarraitu ahal izatea eskatu zioten Garzon epaileari. Eta honek, baiezkoa eman zuen.\nAlegia, akusazio autoa idatzi, egoitzen eta etxeen miaketa agindu eta Fundazioaren patronatuko kideak eta haren jarduerarekin lotu zituen beste pertsona batzuk atxilotzeko agindua eman zuen epaile berak baimendu zuen, operaziotik hilabete gutxira, erakundeak aske jarduteko aukera izatea. Hain zuzen, Fundazioak normaltasunez jarraitu du lanean eta hala dihardu egun ere.\nEPE LABURREAN SENTENTZIARI BURUZKO ANALISIA TXERTATUKO DUGU


Europako Batasuna da aktiboena klima-aldaketaren aurkako politikak garatzen, eta Klima Aldaketaren Aurkako Europako Bigarren Programaren (KAAEP) bi edizio egin dira dagoeneko. Abian jarritako neurrien artean, emisio-eskubideen Europako komertzio-erregimena da nabarmentzekoa. Aurreikuspenek diotenez, EU-15erako Kiotoko helburua (emisio garbiak % 8 murriztearena, alegia) 2010erako lortuko da, 2008-2012 tarterako batezbesteko gisa. 2007ko martxoan, Europako Batzordeak adostu zuen BEGen emisioak 1990ko kantitateen % 20 murriztu behar zela 2020rako.\nGarapen Iraunkorraren Euskal Ingurumen Estrategiak (2002-2020) “klima-aldaketaren eragina murriztea” jarri zuen bere bost helburuen artean, 2002. urtean. Berotegi-efektuko gasen emisioak gutxitzeko eta “karbono-hustubideek CO2-a xurgatzea sustatzeko” zenbait helburu orokor proposatzen ditu Estrategiak. Lehenbiziko Ingurumen Esparru Programak (2002-2006) klima-aldaketari buruzko zenbait konpromiso zehaztu zituen 5. helburuan. 2007-2010 eperako Ingurumen Esparru Programa berrian, azpimarratzekoak dira 5. helburuko berariazkoak (“Klima-aldaketaren eragina murriztea”).\nAzken helburu horrek BEGen emisioak murrizteko eta klima-aldaketarako egokitzapena kudeatzeko bi helburu estrategiko proposatzen ditu, hiru konpromiso hauekin:\n· BEGen emisioak murriztea, oinarri-urteko emisioen % 14 gaindi ez dezaten.\n· Murriztea Euskal Autonomia Erkidegoren kalteberatasuna klima-aldaketarekiko.\n· Saihestea artifizializazioa 100 urteko itzuleraaldiko uholde-arriskuko lekuetan.\nEuskadiko Energia Estrategiak (2010) petrolioarekiko hain mendekoa ez den energiaren ekoizpen-, hornikuntza- eta kontsumo-eredu baterantz egiteko bidea erakusten du.\nEuskal Autonomia Erkidegoko udalerriek klima aldaketaren aurkako zenbait ekimen bultzatu dituzte (Tokiko Tokiko Agenda 21eko ekintza-planetan jasota daude).\n2006 urtean Klima Aldaketaren Euskal Bulegoa (KAEB) sortu zen eta bere helburua, berotegi-efektuko gasen emisioak murrizteko eta Kiotoko Protokoloak ezarritako helburuak betearazteko Euskal Autonomia Erkidegoko politika publikoak koordinatzea eta, bestetik, klima-aldaketaren ondorioak gutxitzea da.\n2OO8-2O12 EPEALDIRAKO KLIMA ALDAKETAREN AURKAKO EUSKAL PLANA\nPlanaren Helburu Estrategikoak:\n· BEG igorpenak 1990. urtearekiko (oinarri urtea) % l4ra mugatzea. Helburua anbiziotsua da: finkatutako helburua betetzeko, isuriak % 8 inguru jaistea.\n· Karbono hustutegien husteko gaitasuna % 1 handitzea, oinarri urtearen ondoan.\n· Baliabide naturalen gaineko arriskuak minimizatzea.\n· Pertsonen osasunerako, hirietako habitataren kalitaterako eta sistema sozioekonomikoetarako egon litezkeen arriskuak minimizatzea.\nPlanak 4 programa zehazten ditu, 4 helburu estrategikoak erdiesteko. Programa horiek, 120 ekintza biltzen dituzte guztira:\n1. programa: Karbono gutxiago\nAplikazio eremuak hauek dira: energia sektorea, industria, garraioa, bizilekuak eta zerbitzuak, nekazaritza eta basoa, eta hiri hondakinen kudeaketa. Interbentzio bideak:\n· Energia aurreztea eta eraginkortasunez erabiltzea.\n· Energia berriztagarniak sustatzea.\n· Igorpen ez-energetikoak gutxitzea.\n· Karbono hustutegiak kudeatzea.\n2. programa: Egokitzea\nKlima aldaketari aurrea hartzeko, ekosistema naturalak zaintzeko, giza osasuna babesteko eta azpiegitura zein sistema sozioekonomikoak egokitzeko. Kasu honetan, jarduteko bideak hauek dira:\n· Sistematikoki behatzea eta ikastea.\n· Irizpideak zehaztea eta egokitzapena planifikatzea.\n· Bitartekoak eta azpiegiturak eskura izatea.\n3. programa: Ezagutzea\nPrograma honen helburua ezagutza zientifikoa, teknikoa eta soziala garatzea da, natura behatzeko, arazoak ezagutzeko eta konponbideak emateko helburuarekin. Hauek dina bere bide nagusiak:\n· Oinarrizko ikerkuntza eta lankidetza.\n· Ikerketa aplikatua.\n· Programa hau sostengatzeko behar diren trebeskako elementuak.\n4. programa: Herritarrak eta Administrazioa\nJarduteko bideak hauek dira:\n· Jarduera orokorrak eta erosketa berdea.\n· Aurrezpena eta eraginkortasuna lantokian, etxean eta mugikortasunean.\n· Informatzea eta sentsibilizatzea.\n· Hezkuntza eta trebakuntza.\nPDF - 3 Mb2008-2012 epealdirako Klima Aldaketaren Aurkako Euskal Plana Deskargatu


Eako Udala - Historia\nUdalerriko lehenengo biztanleei dagokienez, aurkitutako aztarna arkeologiko zaharrena Kristo ondorengo I. mendeko giza itxurako estela bat da. Natxituan aurkitu zuten eta ohiz kanpoko aztarna da Bizkaiko arkeologian. Aurrealdean giza itxurako irudia dauka eta atzealdean ikoroski formako gurutzea. Flaviotarren garaikotzat jo zuten (K.o. I. mendea) eta adituen arabera bertoko biztanleen artelana da, ageriko erromatar eragina duen arren.\nGaur egun ez dago ia Erdi Aroko herriguneei buruzko informaziorik. Hala ere, jakin badakigu Natxituako parrokia orduko Ibarrangelun kokatuta zegoela eta XV. mendean bereizi egin zela. 1325. urteko dokumendu baten arabera, badirudi Bedarona Lekeitioko elizateko zati bat zela hiribilduari puebla-karta eman baino lehen.\nXIV. eta XV. mendeak oinaztarren eta ganboatarren arteko borroka odoltsuaren lekuko izan ziren. Borroka Bizkaia osoan zehar hedatu zen eta Eako udalerria erdibitu egin zen: Bedarona Adan de Yarza (Zubietako jaunak) familiaren alde agertu zen eta oinaztarren alderdian borrokatu ziren; Natxitua, berriz, ganboatarren alde agertu zen eta Adan de Yarza eta Arteaga familien babespean borrokatu zen. Gatazka horren isla ziren 1492. urte inguruan eraiki ziren gotor-etxeak.\nEako kasuan, baliteke arrantza eta antzeko jarduerak egiteko aldi baterako egonleku izatea. Hala ere, herria bera Bedaronako, Ereñoko eta Natxituako elizateetako arrantzale nabigatzaileek sortu zuten XVI. mendean. Udalerri berria itsasoaren gainetik dagoen itsasertzeko arku malkartsu batean kokatu zuten eta mugak Natxitua eta Apikale mendietan eta Ea Muturrean ezarri zituzten, Ereño eta Natxituako elizateen alboan. Data zehatza ezagutzen ez dugun arren, badakigu XVII. mendearen bigarren erdialdean Ereñok zuen eskumena Bedaronako elizatera eskualdatu zela.\nBeranduago Gernika eta Lekeitio arteko komunikabide berria sortu zen eta nekazaritzarako lur aprobetxagarriagoetan ereiten hasi ziren. Gainera, jaurerrian bakea ezarri zen. Egoeraren hobekuntza orokorrak Bedaronako eta Natxituako hazkuntza ekonomiko eta demografikoa eragin zuen eta gutxinaka herriak garatzen joan ziren.\nOrduko Eak auzo bana zuen ibaiaren alde bakoitzean. Bat Ereñoko elizatean zegoen eta bestea Natxituan, eta beraz bertako errejidore leialen menpe zeuden gobernu politikoaren arloan. Ez zeukaten ahotsik ezta boturik Gernikako Batzar Nagusietan. Herriak bi parrokia zituen; zaharrena 1550. urtean eraiki zuten, San Juan Bataiatzailearen izenpekoa zen eta Natxituako Andre Mariaren menpe zegoen. Benefiziodun apaiz batek egiten zituen elizkizunak eta bere nagusiak Lekeitioko Zubieta eta Arteaga oinetxeetako jabeak ziren. Jurisdikzio berean zeuden Sorkundearen Andre Maria baseliza (Talako Ama esaten diotena), burdinola bat eta zenbait errota. Jesusen Andra Mari parrokia, berriz, Ereñoko San Migelen menpe zegoen. Benefiziodun apaiza Zubieta oinetxeak mantentzen zuen, erregearen nagusi mertzenarioak, eta berari zegokion hamarrenak kobratzea.\nEako herritar gehienak arrantzan aritzen ziren. Hori dela eta, ibaia itsasoratzen den gunean portu txiki bat zeukaten eta eskabetxe-industria bat sortu zuten esekitoki eta gazitegiekin.\n1884. urtean Natxitua eta Bedaronako elizateak batu egin ziren eta gaur arte iraun duen Eako udala sortu zuten.\nEako udala XVI. mendean sortu zen, Ereñoko, Bedaronako eta Natxituako arrantzaleek Eako ibaiak eratzen duen kai naturalean egonleku iraunkorra sortu zutenean. Ea ez zen udala izan XIX. mendera arte. Hasieran ibaiak bitan zatitzen zuen; zati horietako bat Bedaronako elizatearen lurretan zegoen eta bestea Natxituako elizatean. Hori dela eta, Eak bi parrokia-eliza ditu. Bakoitza ibaiaren alde batean dago eta zubi batek batzen ditu. Elizen parean dagoen zubiaz gain, herriko kaleak banatzen -edo batzen- dituzten beste hiru zubi daude.\nXIX. mendean egoera aldatu egin zen eta Eako portuak bi elizateek baino botere eta biztanle gehiago lortu zituen. Ondorioz, Bedaronako eta Natxituako udalak batu egin ziren, udalerri berriari Ea izena jarri zioten eta udalaren erdigunea Eako portua izango zela erabaki zuten.


AGINDUA, 2021eko irailaren 29koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Fundacion Beistegui Hermanos izeneko fundazioa azkentzeko eta likidatzeko erabakia. - Eusko Jaurlaritza - Euskadi.eus\nAGINDUA, 2021eko irailaren 29koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baita Fundacion Beistegui Hermanos izeneko fundazioa azkentzeko eta likidatzeko erabakia.\n2021eko martxoaren 26an eta 2021eko uztailaren 26an, eskabideak aurkeztu ziren Gobernantza Publiko eta Autogobernu Sailean, Fundacion Beistegui Hermanos izeneko fundazioa azkentzeko eta likidatzeko erabakia inskribatzeko. Erabaki hori fundazioaren patronatuak 2020ko abenduaren 15ean hartu zuen, 2021eko ekainaren 2an Euskal Autonomia Erkidegoko Fundazioen Babeslaritzak berretsi zuen Toki Administrazioekiko Harremanetarako eta Administrazio Erregistroetako zuzendariaren ebazpen baten bidez, eta, 2021eko uztailaren 15ean, Vitoria-Gasteizko Luis Perez de Lazárraga Villanueva notarioaren aurrean egiletsitako eskritura publikoan formalizatu zen (1.092 protokoloaren zenbakia). Eskabide-idazkiari espedienteko dokumentazioa erantsi zitzaion.\nBidezkoa da fundazioaren azkentzea eta likidazioa inskribatzeko aurkeztutako eskabideak metatzea, ondoz ondoko egintzak eta bata bestearen ondoriozko egintzak baitira, Administrazio Publikoen Administrazio Prozedura Erkidearen urriaren 1eko 39/2015 Legearen 57. artikuluan ezarritakoaren arabera.\nGobernantza Publiko eta Autogobernuko sailburuak eman behar du, agindu baten bidez, espediente honi buruzko ebazpena, bat etorriz honako arau hauetan xedatutakoarekin: Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duen uztailaren 23ko 115/2019 Dekretuaren 3.1.a) artikulua; Euskal Autonomia Erkidegoko Administrazioko sailak sortu, ezabatu eta aldatzeko eta horien egitekoak eta jardun-arloak finkatzeko Lehendakariaren irailaren 6ko 18/2020 Dekretuaren 7.1.n) artikulua, eta Gobernantza Publiko eta Autogobernu Sailaren egitura organikoa eta funtzionala ezartzen duen urtarrilaren 19ko 8/2021 Dekretuaren 3.1 artikulua.\nEspedienteari funtsezko iritzitako datuak eta dokumentu guztiak erantsi zaizkio, eta bereziki bete dira Euskal Autonomia Erkidegoko Fundazioei buruzko ekainaren 2ko 9/2016 Legearen 40., 41. eta 51.2 artikuluetan eta Euskal Autonomia Erkidegoko Fundazioen Babeslaritzaren eta Erregistroaren Erregelamendua onartzen duen uztailaren 23ko 115/2019 Dekretuaren 48. eta 49. artikuluetan aurreikusitako baldintzak.\nLehenengoa. Euskal Autonomia Erkidegoko Fundazioen Erregistroan inskribatzea Fundacion Beistegui Hermanos izeneko fundazioa azkentzeko eta likidatzeko erabakia, agindu honen datarekin, Vitoria-Gasteizko Luis Pérez de Lazárraga Villanueva notarioaren aurrean 2021eko uztailaren 15ean (protokolo-zenbakia: 1.092) egiletsitako azkentze- eta likidazio-eskrituran aurreikusitako baldintzetan.\nBigarrena. Fundazioa azkendu eta likidatzeko erabaki hori Euskal Autonomia Erkidegoko Fundazioen Erregistroan inskriba dadila agintzea. Era berean, dagokion erregistro-orria ixteko agintzen da.\nAgindu honek amaiera ematen dio administrazio-bideari, eta, haren aurka, aukerako berraztertze-errekurtsoa aurkez daiteke Gobernantza Publiko eta Autogobernuko sailburu honen aurrean, hilabeteko epean, agindua jakinarazi eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua jakinarazi eta hurrengo egunetik aurrera.


Ezkerrerantz egin du Mexikok | Mundua | Berria\nAndres Manuel Lopez Obrador hautagaia eta Beatriz Gutierrez Muller idazle eta Obradorren emaztea presidentetzarako hauteskundeetako garaipena ospatzen, herenegun gauean. SAHSENKA GUTIERREZ / EFE Tamaina handiagoan ikusi\nGabriel A. Corral Velazquez -\n«Mexikar guztiei adiskidetzeko deia egiten diet. Eta eskatzen diet haien interes pertsonalen gainetik, nahiz eta horiek legitimoak izan, jartzeko interes komuna». Andres Manuel Lopez Obradorrek haren jarraitzaileen aurrean egin zituen lehenengo hitzak izan ziren herenegun gauean. Hauteskunde Institutu Nazionalaren kontaketaren arabera, botoen %54rekin irabazi ditu presidentetzarako hauteskundeak. Ricardo Anaya Cortesek (PAN Ekintza Nazionalaren Alderdia) %22,8 lortu ditu, eta Jose Antonio Meadek (PRI Alderdi Iraultzaile Instituzionala) %16,3. Garaipena eztabaidaezina da. Gainera, Lopez Obradorrek gehiengo osoa lortuko luke bi ganbera legegileetan, Mexikon 1994tik gertatu ez dena. Erronka handiak ditu aurretik, baita oso aukera handiak ere. Mexikoko presidentetzarako hautagai bakar bati ere ez zaio oroitzen halako kapital politiko handirik, ezta Vicente Foxi ere 2000. urtean, lehenengo aldiz gertatu zenean botere txandatzea. Herritarren artean sortu duen ikusmina ikaragarria da; emaitza sendo horren berri jakin bezain laster haren jarraitzaileek goiko hondoraino bete zuten Zocalo-a, herrialdearen hiriburuko erdiguneko plaza enblematikoa.\nErrepublikako presidenteaz gain, botere legegile federala hautatu zuten herenegun: 500 diputatu eta 128 senatari. Herri mailan, berriz, zazpi gobernadore hautatu zituzten —Jaliscon, Morelosen, Yucatanen, Veracruzen, Pueblan, Chiapasen eta Tabascon—, Mexiko Hiriko Gobernu Buruzagitza, eta alkate eta diputazioetako buru guztiak 32 estatuetan. Hain zuzen, 18:00 aldera hasi ziren jakiten gobernadoreetarako lehenengo emaitzak, eta horiek ez zuten espekulazioetarako tokirik utzi: Morenak egun historiko bat izanen zuen. %50eko emaitzetatik gora, Morenako hautagaiak Mexikoko demokrazia gaztearen historiako bozketarik handienak ariko lirateke jasotzen.\nHorrek ondorio askori ireki die bidea. Herritarren parte hartzearengatik gertakari historiko bat izan da. Lehenengo datuen arabera, hautesle erroldaren %65 inguru agertu da hauteskunde mahaietara, eta, behin betiko daturik ez badagoe ere, toki batzuetan baliteke %70 izatea parte hartzea. Mexikoko hauteskunde prozesuetan inoiz izan den parte hartzerik handiena litzateke. Datu hori garrantzitsua da, erakusten baitu Mexikoko herritarrek zuten beharra hautetsontzien bidez adierazteko. Neurri batean, hauteskunde hauek kapitalizatu dute herritarrek zuten nekea haien eskakizunei erantzuten jakin ez duen erregimen batekin.\nLopez Obradorrek bere jarraitzaileen aurrean hitzaldia eman zuen Anaya eta Meade arerioek haren agaripena onartu ondeoren, eta Enrique Peña Nieto presidentea nazioari aritu zitzaion ondoren. Lopez Obradorrek aurrean dituen erronkak onartu zituen: arerioei eskua luzatu zien, herrialdeari adiskidetzeko deia egin zion, Mexikoren arazo nagusitzat ustelkeria seinalatu zuen, segurtasunaren arloan estrategia aldaketa bat hitzeman zuen, eta pobreziaren murriztea elementu zentraltzat ezarri zuen. «Mexikoren onerako, lehenengo pobreak», adierazi zuen, kanpainako leloetako bat errepikatuz. Horrez gain, eskua luzatu zien enpresariei, bankariei eta Donald Trump AEBetako presidenteari. Ekonomiari dagokionez, merkatu askea onartu zuen, eta industria eta barne merkatua indartzeko deia egin zuen. NAFTAri (Ipar Amerikako Merkataritza Libreko Itunari) buruz atzo mintzatu zen, eta esan zuen Peña Nietoren birnegoziazio ahalegina «lagunduko» duela. Latinoamerikako herrialdeei, berriz, keinu bat egin zien, Mexiko, nolabait, azken urteotan horiengandik aldendu delako.\nHauteskunde hauek irakaspen handiak utzi dituzte Mexikoren demokratizazioarentzat. Alderdi politikoen erregimena sendotu dute, baina historikoek —PRIk eta PANek— eraldatzeko erronka dute boto emaileak berreskuratu nahi badituzte. PRIrentzat galera historiko bat da. Garai batean alderdi bakarra zenak aurre egin behar die 89 urteko historian izan dituen emaitzarik txarrenei; gobernuko alderdia zen, eta oso murriztuta dagoen hirugarren alderdia izango da orain. Ustelkeria eskandaluek, indarkeriak eta desagertuek oso eragin handia izan dute Peña Nieto presidentearen alderdiarentzat.\nAbenduaren 1ean boterera\nAnalistak bat etorriko dira ondorio batean, hau da, hitz egin litekeela instituzioetan konfiantza berreskuratu duen hauteskunde normaltasun bati buruz. Hauteskunde Institutu Nazionalaren jarduna ezin hobea izan zen egun osoan. Ez du zalantzarik eragin haren gaitasunak, ezta haren neutraltasunak ere, konparatuz gero, adibidez, 2006ko hauteskundeekin. Herritarrek parte hartu ahal izan dute jakinik haien botoak balioko zuela, hautetsontzien bidez ahotsa altxa dezaketela, eta Peña Nietoren gobernuari arbuioa adieraz diezaioketela, ez baititu herritarren eskariak ulertu, eta ez baitie horiei aurre egin.\nLopez Obrador eta haren gobernuko kide izango direnak abenduaren 1ean hasiko dira lanean. Kanpainako diskurtsotik haratago doan erantzukizun bat izango dute. Herritarren artean sortu duten ikusmina proportzionala da administrazio neoliberalek sortu duten haserrearekin, herritarren artean arrakala handia sortu baitute, eta desberdinkeria handia eragin. Politikoki, berriz, arriskutsua izan liteke ganberetan gehiengo osoa izatea, demokrazia eraikitzeko pisuak eta kontrapisuak, agian, ez direlako ikusiko hurrengo hiru urteetan gutxienez.


Julen eta Pablo | Smore Newsletters\nJulen eta Pablo\nMarrazoei buruzko informazio\nMarrazoa arrain mota bat da, kartilagozko hezurdurakoa, hau da, hezur "bigunak" dituena, azkarrago eta hobeto mugitzeko. Harrapari ona eta azkarra da, eta beste arrain ugari eraso eta jaten ditu. Hortz handi eta zorrotzak dituzte, ilaratan antolatuak eta hiruki formakoak. Marrazo batek, jaten ari den bitartean-edo hortz bat galtzen baldin badu, haren lekuan beste bat irteten zaio aste baten buruan.\nArrain hezurdun gehienek ikusmen ona dute, baina marrazoek ez. Horregatik, harrapakinak ehizatzeko usaimenez baliatzen dira. Ur kopuru handiaren erdian dagoen odol tanta bakar bat usain dezakete marrazoek. Gainera, harrapakinen mugimenduak sorturiko seinale elektriko txikiak sumatzen dituzte gorputzean dituzten sentsore batzuei esker. Ospe beldurgarria duten arren, marrazo harrapari handienak bakarrik dira arriskutsuak guretzat, Marrazo Zuria eta Tigre Marrazoa esaterako.\nMarrazoak obiparoak dira, baina ez dute bere arrautzak lurrean jartzen, marrazo emea bere arrautzak bere sabelan fekundatzen ditu eta gero jaiotzen direnean kanpora ateratzen dira.\nMarrazo espezie batzuk:\nZerra hortzdun marrazoa edo marrazo beldurgarria (Odontaspis ferox)\nIratzo Marrazoa (Mitsukurina owstoni)\nMarrazo mturluzea (Isurus oxyrinchus, Rafinesque, 1810)\nYo Depredador - El Gran Tiburón Blanco - HD ( Documental ) . Documentales\nGaur eskolara bueltatu naiz gabonetako oporrak pasa ondoren. Afari asko egin ditut familiarekin, batzuetan nire amaren familiarekin eta beste batzuetan nire aitaren familiarekin. Urte zaharrean nnie osabarekin petardoak bota nituen eta oso ondo pasa nuen. Gabon gauan pelikula bat ikusi nuen gero 11etan afaldu nuen eta ia ia ez ginen iritzi mahatzak jatera, gero beste peliukula ikusi nuen. 6an eeregeak etorri ziren eta bakarrik koloni bat ekarri zidaten baina diru asko eman zidaten eta olentzerok tablet bat eta ps3-ko joko bat oparita zidan (assassin´s creed IV: Black flag)\nGaur eskolara bueltatu gara, eta gaizki sentitu naiz. Egon naiz opor osoak etxean ez naiz atera etxetik. Ikusi ditut pelikula asko eta asko jokatu dut ordenagailura. Niri oparitu didate: PS4, joku batxuk, mobil berri bat eta kolonia frasko bat. Ere nire osabak bidali digu Cartagenako janari tipikoa, eta oso ona zegoen. Gero nire ama egin du galleta eta muffin kaseroak eta ere oso onak zeuden. Gauzaharrean mahatzak jan nituen eta nire txakurraren urtebetetzea ospatu nuen. Nik etzeko lanak egin ditut zeren aspertzen nintzelako eta ere egin behar nituelako. Hori bakarrik egin dut eta pasa ditut oporrak nire gurasoekin, anaiarekin eta txakurrarekin.\nkaixo lagun: ederra gertatu zait!\nBehin oso berandu oheratu nintzen eta urrengo goizean oso berandu oheratu nintzen eta urrengo goizean oso berandu altzatu nitzen. Asko kostatu zitzaidan altzatzea eta logura asko nuen baina azkar baino azkarrago jantzi nintzen eta berandu altzatzeagatik amak memelo hutza nintzela esan eta korrika joan nintzen eskolara, baina, eskolara iristean arroparen azpian pijama nuela konturatu nntzen eta lagunak ikustean hau esan zidaten - Ilajea daukazuna! - Eta bobo utza nintzela esan zidaten pijama eramateagatik.\nZerbait gehiago gertatzen bazait eta barregarria bada kontatuko dizut, hurrengora arte!\nDinosauroak animalia talde bat dira, superordena biologiko bat osatzen dutenak. Gaur egungo hegaztiak dinosauroen ondorengoak direla uste da, eta horregatik hauekin batera klasifikatzen dira. Dinosauro izena Richard Owenek proposatu zuen 1842an. Britainia Handian aurkitutako narrasti erraldoien fosilak deskribatzeko izena zen. Grezieratik dator:(Deinos, "izugarria") eta (Saura, "musker" edo "narrasti"). Orokorrean izen zientifikoagatik ezagutzen ditugu eta jendeari arraro egiten zaizkio izen horiek. Owenen intentzioa ez zen beldurra sartzea, baizik eta animalia hauen tamainaz ohartaraztea.\nDinosauroak Triasiko aroaren erdialdetik Kretazeoaren amaiera arte ugaritu ziren, noiz gehienak, hegaztiak ezik, galdu egin ziren. Hipotesi asko dagoen arren, onartuena meteorito batek lurra jo zuena da. Duela 210-225etik, 65 miloi urtera arte hori gertatu zen. Meteoritoa Mexikon erori zen, Hego Amerikan. Dinosaurien lehen aztarnak Arabian aurkitu ziren, Titanosaurus batena eta Lur osoan aurki daitezke aztarnak\nFosil asko oraindik aurkitu behar badira hegaztiak ez diren dinosauroak, orokorrean, handiak direla esan daiteke. Euren barruan ere sauropodoak oso handiak ziren. Orokorrean hartuta azpitalde gehienak euren inguruan zeuden beste animaliak baino handiagoak ziren. Hau izan daiteke publikoaren artean sortu duten interesaren oinarrietako bat. Hala ere dinosauro txikiak ere baziren, batzuk oilo baten tamainakoak, Compsognathus bezala, baita txikiagoak ere. Dinosauro txiki hauetatik agertzen diren fosilak ez dira hain ondo kontserbatzen, tamaina txikiko hezurrak errazago hausten baitira.\nPrakak, Lebiz Strausek asmatu zituen 1973. urtean. Lehenengo urtean gaizki ikusia zegoen emakumeak prakak eramatea, eta gonak eramaten zituzten. Gizonek bakarrik eramaten zituzten. Orain, asko erabiltzen dira eta emakumeek eta gizonek eramaten dituzte. Mota askotakoak daude: Motzak, luzeak, pitilloak... eta denetarako erabiltzen dira


Dantza ikuskizun batekin hasiko ditu Besaide Dantza Taldeak 50. urteurrenaren ospakizunak | Dantzanet\nDantza ikuskizun batekin hasiko ditu Besaide Dantza Taldeak 50. urteurrenaren ospakizunak\nHerriko plazan egingo dute maiatzaren 19an argazki zaharren erakusketa.\nElorrioko Besaide Dantza Taldeak 50. urteurrena ospatuko du maiatzean zehar eta horren inguruan hilabetean zehar burutuko diren hainbat ekitaldi prestatu dituzte. Lehena, Donostiako Goizaldi Dantza Taldeak zapatuan eskainiko duen ikuskizuna.\nDantza konpainia donostiarrak Arriola Antzokian arratsaldeko 18:00etatik aurrera eskainiko duen agerraldia, Euskal Herriko folkloreko zenbait piezarekin osatuko da. Goizaldi taldea ibilbide luzekoa da, lehen agerraldia 1948ko apirilaren 25an egin baitzuen Kandido Pujana irakaslearen ekimenez. Gaur egun duen izena, hala ere, 1951ean ipini zioten.\nGoizaldiko dantzariek hainbat agerraldi eskaini dituzte atzerrian urte hauetan. 1948an Paben egindako lehenengo saioaren ostean, hainbat saio eman ditu Frantzian zein Erresuma Batuan, Italian, Alemanian, Espainian, Laponian zein Europako beste herrialde batzuetan, baita Estatu Batuetan eta Argentinan.\nBesaide taldearen 50. urteurrenaren inguruko bigarren ekitaldia maiatzaren 12an izango da, eguerdiko 12:30etatik aurrera dantza tailerrak eta EME-Elorrioko Merkatarien Elkarteak antolatutako azoka egongo baitira Herriko plazan. Arratsaldean berriz, 19:00etatik aurrera, Patxi Montero dantza irakasleak eta Elorrion dituen dantza ikasleek eskainitako plaza-dantzen saioa egongo da.\nHurrengo zapatuan, hilak 19, Besaide Dantza Taldearen argazki zaharren erakusketa jarriko da Herriko plazan.\n50. urteurrena ospatzeko antolatutako jaia berriz, maiatzaren 26an izango da. Goizeko 11:00etan hasita gaur egungo eta aspaldiko dantzarien kalejira abiatuko da eta jarraian taldeko sortzaile eta bultzatzaileei egindako omenaldia eta dantza agerraldia hasiko dira.\nEguerdian, trikipoteoa eta bazkaria egongo dira. Arratsaldeko 18:00etan Alaiki taldeak girotutako erromeriarekin osotuko dira urteurrenaren ospakizunak. Bazkarian egon nahi duenak, barikuero kontzejupean 15 euroren truke salgai dauden tiketak erosi behar ditu.


Jesús Torbado - Wikipedia, entziklopedia askea.\nLeón, 1943ko urtarrilaren  4a\nMadril, 2018ko abuztuaren  22a (75 urte)\nJesús Torbado Carro (San Pedro de las Dueñas (León), 1943ko urtarrilaren 4 – Madril, 2018ko abuztuaren 22a) kazetari eta idazle espainiarra izan zen.\nSantanderren filosofia egin zuen eta Madrilen kazetaritza ikasi zuen. Laster hedabide desberdinetan hasi zen kolaboratzen. Parisera joan zen ondoren eta han lan desberdinetan aritu zen. Berriro ere Espainian Signo aldizkariaren eta Ya egunkariaren erredaktore izan zen; baita Colpisa agentzian ere bai. Hegoamerikara joan zen gero eta han kazetaritza irakatsi zuen, halaber Informaciones egunkariaren berriemaile izanik. Berriz Espainian hedabide desberdinetan eta TVEn lan egin zuen. Arrakasta handia 1969an egindako Formenterako hippyei buruzko erreportaje batzuek izan zuten; bolada hartan hippiak Ibizatik kanporatzen ari zitzaien eta Torbado testu haietan gaia azaltzeko prentsa frankistaren sentsazionalismotik hurruntzen zen. \nTorbadoren lan nagusia literaturan zentratu zen. 1965an Las corrupciones eleberriarekin Alfaguara saria eskuratu zuen. 1976an, En el día de hoy Espainiako Gerra Zibilari buruzko eleberriarekin Planeta saria lortu zuen. 1993an, El peregrinorekin Sevillako Ateneoaren saria lortu zuen.\n1975an zinemarako El asesino no está sólo gidoian lagundu zuen. Filmaren protagonista Lola Flores izan zen.\n2018an hil zen, 75 urte zituelarik.\nBere obran eleberriak, ipuin-bildumak eta bidaia liburuak aurkituko ditugu:\n1965: Las corrupciones\n1968: Historias de amor\n1969: Tierra mal bautizada. Un viaje por Tierra de Campos\n1969: La Europa de los jóvenes\n1971: Jóvenes a la intemperie\n1973: Moira estuvo aquí\n1976: En el día de hoy\n1976: Sobresalto español\n1977: Los topos, Manu Leguinecherekin batera\n1980: Viajeros intrépidos\n1982: La ballena\n1983: Una defensa de Castilla\n1986: El fin de los días\n1987: Marcelino Elosúa: una biografía sentimental\n1988: El camino de la Plata\n1990: Yo, Pablo de Tarso\n1991: El inspector de vírgenes\n1993: Héroes apócrifos: relatos de la historia de España\n1993: El peregrino\n1996: Paisajes de España\n1996: Ciudades de Castilla y León\n1997: España, patrimonio de la humanidad: un viaje por las ciudades, monumentos y lugares inscritos en la lista de la Unesco\n1998: El imperio de arena\n1998: Viajeros intrépidos\n1999: La ballena\n↑ http://decine21.com/biografias/jesus-torbado-108888 www.decine21.com/biografias/jesus-torbado\nBNF: cb124470955 (data)\nISNI: 0000 0001 0937 6053\nOrriaren azken aldaketa: 26 apirila 2019, 17:27.


Nestor Esteban: Hizkuntza politika bertatik bertara sortu eta erabaki nahi dugu\nEHEko kide Nestor Esteban eta Seb Irazoki Uztaritzeko Herriko Etxearen aitzinean\nEuskal Herrian Euskaraz (EHE) eragile euskaltzaleak agerraldia egin du gaur Uztaritzen iragan urtean abiatu zuen Udalak eta biok, euskaraz / Herriko etxeak eta biok, euskaraz dinamikaren lehen emaitzen berri emateko. Horrekin batera, Uztaritzekoa kasu, tokiko administrazioek euskararen normalizazioa aitzinarazteko hartu dituzten azken neurri eragingarriak jasotzen ari diren debeku, auzibide eta oztopoen inguruko irakurketa egin dute EHEko Nestor Estebanek eta Sebastien Irazokik.\nSeb Irazoki: Areago, ‘modu batera edo bestera’ diogu ere, eskariek nabardura ezberdinak hartu dituztelako lekuaren arabera. Hala, toki bakoitzean EHEko kideek norbanakoekin eta euskalgintzako zein herri mugimenduko kide eta elkarteekin harremanak egin dituzte eta denen artean erabaki dute, guztion artean indar gehiago egite aldera, elkarren arteko harremana euskaraz izan dadin ze eskari bideratu lehentasunez. Oiartzunen udalarekin batera landu dira euskara ordenantza eta euskara irizpideak. Tafallan aldiz, alderdi guztiek onartu duten euskararen normalizazioa hauspotzeko dekalogoan jasotzen direnak praktikan betetzeko eskatu dute 100 herritarrek. Herria UEMAn sartu dadin kanpaina egiten ari dira Gernikan; Durangon ordea 220 herritarrek eskatu diote udalari elkarren artekoak euskaraz izateko. Abadiñon eta Garesen ere, EHEko talderik egon ez arren, herritar talde batek dinamika aurrera eraman eta eskariak sartu dituzte; 280 eta 40, hurrenez hurren. Bilbon berriki hasi dira eta ehundik gora bildu dituzte. Iruñean ia 200, Santurtzin 60, Urruñan 170… EHEren webean dago dena ikusgai.


Arabak burutu ditu Obra eta Zerbitzuen Foru Planeko jardunak Arabako Mendialdean | El Correo\nZurekinArabak burutu ditu Obra eta Zerbitzuen Foru Planeko jardunak Arabako Mendialdean\nArabak burutu ditu Obra eta Zerbitzuen Foru Planeko jardunak Arabako Mendialdean\nPilar García de Salazar diputatu nagusiordea gaur izan da Arraia-Maeztuko ikastolan gauzatu diren berrikuntzak ikusten\nI.AGOTE Lunes, 5 marzo 2018, 23:13\nObra eta Zerbitzuen 2016-2017 Foru Planaren ondorioak agerian dira dagoeneko han eta hemen Arabako Lurralde Historikoan, eta, gaur goizean, Pilar García de Salazar diputatuorde nagusi eta Ekonomia Garapenaren eta Lurralde Orekaren Saileko diputatuak bertatik bertara ikusi nahi izan ditu Arabako Mendialdea kuadrillako azpiegituretan gauzatu diren inbertsioetako batzuk. Guztira 4.100.000 euro baino gehiago iritsi lurralde historikoaren eskualde horretara tresna horri esker, zeinaren helburua baita toki erakundeei laguntzea beren herrien egokitze eta berritzeetan inbertsio handiak egiten.\nHala, kasu honetan, García de Salazarrek bertatik beratara ikusi ahal izan du Arraia-Maeztu ikastolaren barnealdearen berritzea, ia 200.000 euroko kostua izan duena, horietatik 74.000 euro foru kutxetatik emanak. Obren bidez, ikastetxearen barnealdea berritu da araudiari egokitzeko eta energia eraginkortasunaren ezaugarriak hobetzeko. Alde batetik, lehen solairura igotzeko eskailera egokitu da, guztiz berritu dira irakasleen komunak, eta ikastetxeko ate guztiak aldatu dira, Eusko Jaurlaritzaren irisgarritasun araudiari egokitzeko. Halaber, ikastetxeko argi guztiak aldatu dira energia eraginkortasunezko argiekin, eta egokitu egin da sare elektrikoa, bai eta galdara eta makineria gela ere. Azkenik, lapurreten kontrako sistema batez eta suteen kontrako sistema batez hornitu da ikastola, detektagailuen eta alarmak jasotzeko instalazio baten bidez.\n“Obra mota honen bidez, Foru Planak gauzatu egiten du bere helburua, alegia, lurralde osoan ehunka laguni onura dakarkieten azpiegiturak berritu eta egokitzeko modua eskaintzea”, adierazi du diputatuak, “ezinbestekoa da elkarren ondoan lan egin dezagun kuadrilla, udalerri eta administrazio batzarrekin, hartara gure laguntzarik gabe pentsatu ere ezingo liratekeen jardunak gauzatu ahal izan daitezen”.\nGogorarazi behar da ez dela hau lehen aldia ikastetxe honek lortzen duena zenbait berritze gauzatzea Obra eta Zerbitzuen ForuPlanaren laguntzarekin. 2006an, 106.604,40 euro baliatu ziren eskolen patioko estalkia jartzeko, eta 2016ko Obra Txikien Programaren bidez ere 22.699,04euro ezarri ziren haurtzaindegia berritzeko.\nAmurriok bat egingo du Trafiko Zuzendaritzak diseinatutako trafikoaren zainketa eta kontrol kanpainekin Kale-merkatu berria ospatuko da Barakaldon, hilabete bakoitzeko bigarren igandean


Dokumentuen sarrera erregistroa\nHau da helburua: Herritar, erakunde edo beste administrazio publikoek udaleko departamentu, organo edo zerbitzuei aurkeztutako idatzi eta jakinarazpen guztiak jasotzea, erregistratzea eta dagokion organo edo zerbitzura bideratzea.\nUdaleko edozein arlori eskabide edo idatziren bat zuzendu nahi dioten guztiek (pertsona fisiko zein juridikoak), edo horien ordezkari legalak\nErregistratu nahi den eskabidean edo idatzian datu hauek beti jaso beharko dira:\n- Interesatuaren izen-abizenak eta, dagokionean, ordezkatzen duenarenak.\n- Jakinarazpena edo eskariaren erantzuna jasotzeko helbidea.\n- Tokia, data eta sinadura.\n- Ekintzak, arrazoiak, eskari zehatza eta, nahi izanez gero, udaleko zein sailetara zuzenduta dagoen.\n- Prozedura araututa balego, dagokion dokumentazioa.\nEskaera laguntzeko beste dokumentazioa ere aurkeztu daiteke.\nHerriko Enparantza 1 20850 9:00-14:00\nBESTE ERA BATZUK:\n39/2015 Legearen 16.4 artikuluan zehaztutako entitateetan (Posta-bulegoetan, Espainiak atzerrian dituen ordezkaritza diplomatikeotan edo konsuletxe-bulegoetan, Erregistro-gaietarako laguntzarako bulegoetan).\nEskariak posta bulegoan aurkezten badira, gutunazal irekian aurkeztu behar dira, data eta beste datuen zigilua ipintzeko. Ondoren, posta ziurtatuaren bidez bidaliko da, eta bidali izanaren agiria emango dio Correos-ek.\n2568/1986 Errege Dekretua, azaroaren 28koa, Tokiko Autoritateen Organizazio, Funtzionamendu eta Erregimen Juridikoari buruzko Erregelamendua onartzen duena. 158 Art\nEskariak betetzen laguntzeko, udalak normalizatutako eskabideak ditu. Inprimaki-mota bakoitzean, tramite hori burutzeko behar den informazioa eta dokumentazioa zehazten da; beraz, tramite bakoitzari dagokion inprimakia erabiltzea gomendatzen da.\nTramite zehatz bat egiteko inprimakirik ez balego, normalizatutako eskabide orokorra ere erabili ahal izango da. Hala ere, ez da derrigorra inprimaki horiek erabili behar izatea.\nEZ dute administrazio-espedienterik hasiko udaletxera fax-ez edo posta elektronikoz bidalitako idatziek, ezta egindako abisuak, kexak edo iradokizunak ere (ez udaletxean zuzenean aurkeztutakoak, ez Herritarren Postontziaren bidez bidalitakoak).Ez zaie sarrerarik emango.


1615eko udan, Agirreko Pedro, Telleriko Esteban eta Villafrancako Martinen agindupean, hiru euskal baleontzi Islandiako kostan lehorreratu ziren. Martin zen, 27 urterekin, kapitain gazteena eta ahoberoena. Ezagunak ziren bere ausardia eta ehizarako trebezia ere. Bueltako bidaiari ekitera zihoazela, itsaso zakarrak euskal baleontziak hondoratu zituen. Uda bitartean ehiza oparoak bertako nekazari eta abeltzainekin hartueman ona ahalbidetu zuen arren, udazkenak hotza ekarri zuen. Hotzak gosea eta goseak bertakoekin liskarrak: elkartrukea egitetik elkarri lapurtzera pasa ziren marinel eta artzainak, eta negua iritsi baino lehen abentura tragedia bihurtu zen.\nEuskal balezaleen triskantza duela ia laurehun urte jazo zen hilketa ikertzea helburu duen dokumentala da. Txuri eta beltzik gabeko istorio bat, zuria esateko hamaika hitz dituen herrian. Nortzuk ziren baleazale haiek? Non daude hondoraturik haien ontziak? Nola bizi izan zituzten azken egunak erasotzaileengandik ihesi? Euren azken ibilbidea berreginez, datu historikoak aztertuz eta ontzien bilaketarako urpeko miaketen bidez, galdera horiei erantzuna ematen saiatuko dira.\nDokumentalak elkarrekin korapilatuko diren bi hari jarraituko ditu: batetik, historian murgilduko diren ikertzaileen bilaketaren historia. Ander Arrese eta Beñat Iturrioz arkeologoak, eta Eñaut Tolosa dokumentalgilea, Islandiara abiatuko dira euskal baleazaleen aztarnen bila. Bertan, bale arrantzaleek hil aurreko azken egunetan egin zuten bidea jarraitu, urperatutako ontziak bilatu, baleazaleen aztarna arkeologikoak topatzen saiatu, dokumentuak miatu eta bertako adituekin elkarrizketak izango dituzte: arrantzaleak, arkeologoak, hizkuntzalariak, etnografoak, urpekariak.\nVillafancako Martin, kapitaina. Donostiarra zen. Beste kapitain bat ordezkatzeko izendatu zuten eta horregatik ez zuen eskifaiaren onespenik. Ausarta eta arpoiarekin oso trebea omen zen. Zorigaiztoko udazken horren atarian, 1615eko irailaren 19an, Jon Grimsson Árneseko apaizarekin tratu baten bueltan eztabaida izan zuen eta lepotik zintzilikatuko zuela mehatxu egin zion Martinek. Zenbaitek diote gertaera horrek piztu zuela euskaldunen kontrako ehiza.\nAri Magnusson, sheriffa. Familia onekoa. Berak eman zien euskaldunei islandiar uretan ehiza egiteko baimena eta bera izan zen heriotzara zigortu eta haiek harrapatzeko tropa antolatu zuena. Beharbada arrantza egiteko baimena eman izana ezkutatzeko asmoz.\nJon “Laerdi” Gudmunsson, pentsalari autodidakta eta aztia. Jazotakoaren narratzaile fidagarriena. Berak egin zuen gertaeren irakurketa kritikoa bere herrikideen portaera ankerra dudan jarriz.\nPeter, pilotua. Martinen itsasontzian agintean bigarrena, ez zen bere kapitainaz fio. Jon Laerdi eta Peter lagun on izatera iritsi ziren, komunikazio oso oinarrizko baten bidez. Bidaiak amaiera tragikoa izango zuela asmatu zuen.\nGOGOAN ekoiztetxeak eta SUHAR arkeologiak elkarlanean aurkezten duten proiektua. Duela 400 urte Islandian erail zituzten 32 euskal bale arrantzaleen historiaren oroitzapena eta zabalkundea jorratzen ditu.\nMaiatzak 23: Deba. 19:00etan, Kultur Etxean.\nMaiatzak 25: Mutriku. 19:00etan, Kultur Etxean.\nMaiatzak 26: Zumaia. 19:00etan, Kultur Etxean.\nMaiatzak 27: Beasain. 19:00etan, Usurbe Antzokian.\nEkainak 7: Donostia. 19:00etan, San Telmo Museoan.